title: Bojan Bogdanović

text: Kaudeksi 2009–2010 Bogdanović siirtyi KK Cibonaan nelivuotisella sopimuksella. Kesäkuussa 2011 hän siirtyi kuitenkin Fenerbahçe Ülkeriin ennen sopimuksen päättymistä. Bogdanović osallistui NBA:n vuoden varaustilaisuuteen, jossa Miami Heat varasi hänet tilaisuuden 31. pelaajana. Pian tämän jälkeen New Jersey Nets osti hänen pelioikeutensa Minnesota Timberwolvesilta, joka oli hankkinut pelaajaoikeudet Miamilta.


title: Bojan Bogdanović

text: Bogdanović pelasi Fenerbahçessa kolmen kauden ajan, kunnes siirtyi kesällä 2014 NBA-seura Brooklyn Netsiin. Hän pelasi Brooklynissa 2,5 vuotta kunnes siirtyi kesken kauden 2016–2017 Washington Wizardsiin. Kaudeksi 2017–2018 hän siirtyi Indiana Pacersin joukkueeseen.


title: Madeleine Carroll

text: Madeleine Carroll () oli englantilainen elokuvanäyttelijä. Hän oli ensimmäinen brittiläinen naisnäyttelijä, josta tuli tähti Hollywoodissa. Hänet muistetaan ennen kaikkea Hitchcockin "39 askeleesta" (1935) ja yhdysvaltalaisista elokuvista "Zendan vanki" (1937) ja "Vakoilijoitten verkossa" (1942). Hänen sisarensa kuoli toisessa maailmansodassa ja sen jälkeen Carroll lopetti elokuvauransa ja keskittyi hyväntekeväisyystoimintaan sodan aikana ja sen jälkeen. Carrollille myönnettiin hänen ansioistaan Ranskan Kunnialegioonan kunniamerkki


title: Misokeitto

text: Misokeitto (味噌汁, "miso shiru") on perinteinen japanilainen keitto, joka muodostuu "dashi"-nimisestä liemestä, johon on sekoitettu pehmennettyä miso-tahnaa.


title: Misokeitto

text: Misotahnan lisääminen dashiin on ainoa asia, joka määrittelee keiton todella "misoksi", sillä keittoon lisätään usein muita aineita kauden ja alueen sekä oman mieltymyksen mukaan.


title: Misokeitto

text: Misotahnat voidaan jakaa kolmeen osaan: punaiseksi ("akamiso"), valkoiseksi ("shiromiso") tai sekoitetuksi ("awase"). Näistä teemoista on monia variaatioita, kuten "Shinshū miso" ja "Sendai miso".


title: Misokeitto

text: Yleisin "dashi"-liemi tehdään niboshista (kuivatut sardiinit), kombusta (kuivattu merilevä), katsuobushista (ohuita suikaleita kuivattua ja liekitettyä tonnikalaa) tai hoshi-shiitakesta (kuivattu siitake). Kombua voidaan myös käyttää yhdistelmässä katsuobushin tai hoshi-shiitaken kanssa. Merilevä- ja shiitakedasheja käytetään kasviskeitoissa.


title: Misokeitto

text: Japanin ulkopuolella Yhdysvalloissa ja Euroopassa misokeitto tehdään toisinaan tekemällä miso länsimaiseen vihannesliemeen. Liemi saattaa sisältää sellaisia aineita kuin negiä, porkkanaa, perunoita ja valkoretikkaa.


title: Misokeitto

text: Kristityt japanilaiset pakonilaiset, jotka tulivat Filippiineiltä Edo-kauden aikaan, toivat misokeiton mukanaan. Filippiiniläiset reseptit kuitenkin eroavat japanilaisista usein tamarindin lisäyksen vuoksi. Sen vuoksi filippiiniläiset misokeitot ovat happamampia kuin alkuperäisen japanilaisen reseptin mukaan tehdyt.


title: Misokeitto

text: Japanilaisen tyylin mukaan keittoon lisätään kiinteitä raaka- aineita korostamaan eri kausia. Ruokaan lisätään usein sekä ainesosia, jotka kelluvat, kuten wakame-merilevää, että ainesosia, jotka eivät kellu, kuten perunoita. Raaka-aineina ovat usein sienet, perunat, merilevä, sipuli, katkaravut, kalat ja raastettu tai pilkottu valkoretikka. Misokeittoon voi lisätä melkein minkätyyppisiä japanilaisia raaka-aineita tahansa. Siinä ei kuitenkaan yleensä ole monia muita ainesosia liemen ja mison lisäksi.


title: Misokeitto

text: Jos misokeittoon lisää sianlihaa, sitä kutsutaan "tonjiruksi", joka tarkoittaa sianlihakeittoa.


title: Misokeitto

text: Misokeiton voi valmistaa muutamilla eri tavoilla, riippuen kokista ja keiton tyylistä. Japanilaisten reseptien mukaan dashin kanssa tarjoillaan usein vihanneksia ja lihoja, usein sieniä, valkoretikkaa, porkkanoita, perunoita, tofua ja kalaa.


title: Misokeitto

text: Japanissa misokeitto ja valkoinen riisi muodostavat yleisimmän japanilaisen aamiaisen. Ruoka on ollut niin maallikkojen kuin ylhäistenkin suosiossa jo vuosisatojen ajan.


title: Misokeitto

text: Keitto tarjoillaan useimmiten lakatusta kulhosta, ja se juodaan suoraan siitä. Kiinteät aineet kuitenkin syödään syömäpuikoilla.


title: Misokeitto

text: Valmismisokeittoja myydään yksittäisissä pakkauksissa. Yleensä niissä on kuivattua wakamea ja tofua soijapavuilla, ja valmistus tapahtuu vain lisäämällä ainesosat kuumaan veteen. Valmismisokeitot ovat suosittuja japanilaisilla työpaikoilla, sillä ne on helppo ja nopea valmistaa lounaaksi.


title: Misokeitto

text: Tutkimukset Japanin kansallisessa syöpäkeskuksessa väittävät, että misokeiton syöminen vähentää tai jopa poistaa kokonaan rintasyövän mahdollisuuden.


title: Misokeitto

text: Yksi misokeiton suurimmista hyödyistä on erittäin korkea omega 3:n ja 6:n määrä.


title: Misokeitto

text: Yksinään misokeitot eivät kuitenkaan ole vastine täydelliselle aterialle. Kun misotahnaan lisätään tofua, dashia, vihersipulia, katsuobushia ja muita vihanneksia, se voi tosin olla ateriavastine.


title: Pyöräily kesäolympialaisissa 1920

text: Vuoden 1920 kesäolympialaisten pyöräily järjestettiin 9. – 13. elokuuta 1920 Antwerpenissä, Belgiassa. Tämä oli kuudes kerta kun laji oli mukana olympialaisten ohjelmassa. Mukana oli 103 osanottajaa 14 eri maasta. Tapahtumia oli kuusi. Pyöräily järjestettiin ainoastaan miehille.


title: Sylinteri (moottori)

text: Sylinteri on moottorin osa, jossa mäntä liikkuu edestakaisin. Sylinteri voi olla yksinkertaisesti sylinterilohkoon porattu sileä reikä, mutta joissain moottoreissa käytetään erillisiä sylinteriputkia. Sylinterin sisäpinta on tasainen ja liukas. Myös kitkaa pienentäviä pinnoitteita käytetään, kuten Nikasil, Nicom, Alusil, SCEM ja Nigusil. Pinnoitteita käytetään varsinkin alumiinisissa sylintereissä. Sylinterin toteutus riippuu pitkälti moottorityypistä. Kaksitahtisissa ja nelitahtisissa moottoreissa on erilaiset sylinterit, sillä kaksitahtimoottoreissa kaasunvaihto hoidetaan tavallisesti sylinterin seinämissä olevien aukkojen kautta ja nelitahtimoottorissa erillisten venttiilien kautta. Kiertomäntämoottoreissa taas ei ole sylintereitä vaan muodoltaan epitrokoidi kammio.


title: Orlistaatti

text: Orlistaatti, lääkenimeltään Xenical, on laihdutukseen käytettävä lääkeaine, joka estää rasvan imeytymistä siten, että se estää rasvaa pilkkovan lipaasi-entsyymin toimintaa. Lääkkeen yleisimmät sivuvaikutukset ovat kipua/epämukavuutta peräsuolessa, pehmeä uloste, ulosteen pidätyskyvyttömyys, turvotus, öljyinen uloste, öljytahrat, kiireellinen tai lisääntynyt ulostamisen tarve, ilmavaivat ja niihin liittyvä ulostaminen. Orlistaatti ei imeydy elimistöön, eikä orlistaatilla ole todettu muita haittavaikutuksia.


title: Orlistaatti

text: Orlistaatin kemiallinen kaava on CHNO, moolimassa 495,735 g/mol ja CAS-numero 96829-58-2.


title: Orlistaatti

text: Apteekeissa lihavuuden hoitoon saa ilman reseptiä Orlistat Sandoz -nimistä lääkettä, jonka vahvuus on 60 mg. Xenicalia saa vain reseptilääkkeenä, ja sen vahvuus on 120 mg.


title: Ádám Pintér

text: Ádám Pintér (s. 12. kesäkuuta 1988 Balassagyarmat, Unkari) on unkarilainen jalkapalloilija. Hän edustaa tällä hetkellä Espanjan Primera Divisiónissa pelaavaa Zaragozaa ja on pelipaikaltaan keskuspuolustaja.


title: Ádám Pintér

text: Pintér aloitti ammattilaisuransa MTK Hungáriasta, jonka edustusjoukkueeseen hän nousi vuonna 2006.


title: Ádám Pintér

text: 25. elokuuta 2010 hän siirtyi espanjalaisseura Zaragozaan nelivuotisella sopimuksella.


title: Music for Supermarkets

text: Music for Supermarkets () on Jean Michel Jarren albumi, joka julkaistiin vuonna 1983.


title: Music for Supermarkets

text: Jarre teetti LP-levystä vain yhden kappaleen. Uniikki levy myytiin hyväntekeväisyyshuutokaupassa, jonka jälkeen vinyylilevyn painomasteri ja masternauhat tuhottiin. Levyn sisäkansissa oli 11 Polaroid-valokuvaa levyn tuotantoprosessista, joista yksi tyhjä paikka säilytettiin levyn ensimmäisen omistajan valokuvaa varten. Levyn osti alun perin 69 000 frangilla (n. 10 500 €) nimettömänä pysynyt mies. Hän osti levyn, koska oli kuullut radiosta Jarren Concerts in China -albumin musiikkia herätessään sairaalassa auto-onnettomuuden seurauksena. Huutokaupan jälkeen levy on myyty kahdesti eteenpäin seuraaville omistajille.


title: Music for Supermarkets

text: Huutokaupan jälkeen levyä soitettiin kerran Radio Luxemburgin lähettämänä. Jarre avasi lähetyksen sanomalla "Piratez Moi!" (piratoikaa minut!), ja epävirallisia äänitallenteita lähetyksestä onkin säilynyt. Levyn sisältämistä sävellyksistä Jarre käytti osan uudelleen myöhemmissä teoksissaan albumeilla Zoolook ja Rendez-Vous.


title: Music for Supermarkets

text:
Joukko nuoria taiteilijoita, jotka olivat myös Jarren henkilökohtaisia tuttavia, pyysivät Jarrea tekemään taustamusiikkia heidän supermarkettien aiheena olevaan taidenäyttelyyn. Jarre suostui pyyntöön ja tuotti musiikin näyttelyn käyttöä varten. Taidenäyttelyssä olleet teokset olivat näyttelyn päättymisen jälkeen tarkoitus myydä ja
niiden tuotto käyttää hyväntekeväisyystarkoituksiin. Samasta hyväntekeväisyysajatuksesta Jarre päätti tehdä näyttelyä varten tekemästään musiikistaan yhden äänilevyn
kappaleen, joka myös huutokaupataan ja sen tuotto käytetään hyväntekeväisyystarkoitukseen. Vertauskuvallisesti Jarre halusi levytyksestään yksilöllisen kappaleen kuten taidenäyttelyn teoksista.


title: Cable Open

text: Cable Open (myös Cable Open!) on noin kerran vuodessa tapahtuva maksutelevisio-kanavien esittely. Esittelyn järjestävät FiComin kaapeli- ja iptv-operaattorit, ohjelmayhtiöt sekä tekijänoikeusjärjestöt Teosto ja Kopiosto. Esittelyssä on mukana myös teräväpiirtotarkkuuden kanavia.


title: Cable Open

text: Esittely on katsottavissa kaapeli- sekä iptv-talouksissa ilman eri maksua digiboksilla tai digitelevisiolla. Katsomiseen ei tarvita ohjelmakorttia.


title: Paulo Costanzo

text: Paulo Costanzo (s. 21. syyskuuta 1978 Bramptonissa Ontariossa) on kanadalainen näyttelijä, joka tunnetaan parhaiten rooleistaan vuoden 2000 komediassa "Road Trip", sitcom-sarjassa "Joey" sekä USA Network -sarjassa "Kallista kipua".


title: Paulo Costanzo

text: Costanzo syntyi Bramptonissa Ontariossa. Hänen äitinsä on laulaja-lauluntekijä ja hänen isänsä on taiteilija. Costanzo on puoliksi italialaista alkuperää.


title: Pyöräily kesäolympialaisissa 1924

text: Vuoden 1924 kesäolympialaisten pyöräily järjestettiin 23. – 27. heinäkuuta 1924 Stade Olympique Yves-du-Manoirilla ja Vélodrome de Vincennesissä, Pariisissa, Ranskassa. Tämä oli seitsemäs kerta, kun laji oli mukana olympialaisten ohjelmassa. Mukana oli 139 osanottajaa 24 eri maasta. Tapahtumia oli kuusi.


title: Jinnah (elokuva)

text: Jinnah () on vuonna 1998 valmistunut Jamil Dehlavin ohjaama brittiläis-pakistanilainen elämäkerta-/draama-/sotaelokuva Pakistanin valtion perustajasta Muhammad Ali Jinnahista, jota näyttelee Christopher Lee. Sivurooleissa näyttelevät muun muassa Shashi Kapoor, James Fox ja Maria Aitken. Akbar Ahmed ja Jamil Dehlavi laativat käsikirjoituksen.


title: Jinnah (elokuva)

text: "Jinnah" on värillinen ja pituudeltaan 110 minuuttia eli tunti ja 50 minuuttia. "Jinnah" sai ensi-iltansa kotimaassaan Iso-Britanniassa ensimmäisen kerran Lontoossa Lontoon elokuvajuhlilla 7. marraskuuta vuonna 1998, mutta sitä ennen kuitenkin Montrealin elokuvajuhlilla Kanadassa Québecin Montrealissa 2. syyskuuta vuonna 1998. Dehlavi Films tuotti elokuvan.


title: Jinnah (elokuva)

text: "Jinnah" seuraa Muhammed Ali Jinnahin (1876–1948) elämänkulkua, nykyisen Pakistanin (entinen Brittiläinen Intia) perustajasta. Kun Jinnah (Christopher Lee) kuolee, hänet otetaan taivaalliseen odotushuoneeseen missä päätetään hänen kohtalostaan. Häntä koskevat tiedot ovat kadoksissa ja nimettömän tarkastajan (Shashi Kapoor) täytyy kysellä häneltä tämän elämästä täyttääkseen tarinansa. Jinnah kertoo vuoden 1947 avainkohdat, kun Intia oli itsenäistymässä Isosta-Britanniasta ja siitä, kun hän irrottautui Jawaharlal Nehrun ja Mahatma Gandhin johtamasta puolueesta, ja ajoi Intiasta erillisen itsenäisen muslimivaltion Pakistanin.


title: Jinnah (elokuva)

text: Nuorempana Jinnah (Richard Lintern) oli asianajajana Iso-Britanniassa. Hän oli naimisissa Rattanbai "Ruttie" Petitin (Indira Varma) kanssa, mutta tämä menehtyi syöpään eikä avioliitto ollut kovinkaan onnellinen. Muslimijohtaja Muhammad Iqbalin (Marc Zuber) pyynnöstä Lontooseen asettunut Jinnah palaa kotimaahansa johtamaan itsenäisyystaistelua. Olennaisena apuna on sisar Fatima (Shireen Shah), joka on veljensä veroinen rohkeudessa ja itsepäisyydessä.


title: Jinnah (elokuva)

text: Mahatma Gandhi ehdottaa Jinnahia rupeamaan uuden Intian pääministeriksi, mutta Jinnah kieltäytyy kunniasta; Jawaharlal Nehru ottaa työn vastaan. Jinnahin vastassa on brittiläinen Intian varakuningas lordi Louis Mountbatten, joka vastustaa uuden valtion, Pakistanin perustamista."Jinnahin" varhaisimmat arvostelut olivat kielteisiä, mutta Pakistanissa elokuva sai paljon myönteistä palautetta.


Jääkiekon alle 18-vuotiaiden maailmanmestaruuskilpailut 2001 järjesttettiin Suomessa kaupunkeina olivat Helsinki, Heinola ja Lahti. Turnauksen voitti Venäjä, toisena oli Sveitsi ja Suomi oli pronssilla.
MM-Taso
1. divisioona
2. divisioona


title: Krauss-Maffei

text: Krauss-Maffei Wegmann GmbH & Co KG tai lyhyemmin Krauss-Maffei on saksalainen ruiskuvalukoneita ja taisteluajoneuvoja valmistava yritys. Sen tuotantoon kuuluu taistelupanssarivaunujen, telatykkien ja panssaroitujen ajoneuvojen ohella myös veturit.


title: Krauss-Maffei

text: Krauss-Maffei sai alkunsa vuonna 1931, kun kaksi müncheniläistä teollisuusyritystä Maffei (perustettu 1838) ja Krauss & Co. (perustettu 1860) yhdistyivät. Molemmat olivat Saksan johtavia vetureita valmistavia tehtaita. Maffei valmisti myös muita höyrykäyttöisiä kulkuneuvoja ja myöhemmin yritys valmisti polttomoottorikäyttöisiä vetureita ja linja-autoja 1960-luvulle saakka.


title: Krauss-Maffei

text: Krauss-Maffei valmisti muutamia diesel-hydraulisia vetureita koekäyttöön yhdysvaltalaisille rautatieyhtiöille. Southern Pacific Railroad ja Denver and Rio Grande Western Railroad koekäyttivät niitä, mutta ne eivät soveltuneet niiden käyttöön. Vuonna 1963 Krauss-Maffei aloitti Leopard-taistelupanssarivaunun tuotannon ja vuonna 1973 sen seuraajan, Leopard 2:n tuotannon. 1970-luvulla yritys osallistui Transrapid-junan kehitystyöhön. Vuonna 1999 Krauss-Maffei sulautui Mannesmann DEMAG -yhtiön kanssa. Panssariajoneuvojen valmistaja Wegmannin sulauduttua yhtiöön nimeksi tuli Krauss-Maffei Wegmann.


title: Maracanaço

text: Maracanaço () on nimitys, jota käytetään vuoden 1950 jalkapallon maailmanmestaruuskilpailujen voiton ratkaisseesta, 16. heinäkuuta 1950 käydystä ottelusta Brasilian ja Uruguayn välillä. Sana "Maracanaço" () on portugalia ja tarkoittaa ”Maracanãn iskua”; "Maracanazo" () on sama espanjaksi) Nimensä ottelu sai Maracanãn mukaan. Tämä on maailmanmestaruuskilpailuja varten Rio de Janeiroon rakennettu jalkapallostadion, jolla ottelu käytiin.


title: Maracanaço

text: Ottelun katsotaan olleen käytännössä Brasilian MM-kilpailujen loppuottelu, vaikka turnauksen voittaja ratkaistiin sarjamuotoisesti. Ottelu oli myös koko turnauksen viimeinen. Tulosta pidetään suurimpana sensaationa ja ottelua yhtenä legendaarisimmista jalkapallon historiassa: Uruguay oli ennakolta mitä suurimmassa määrin altavastaaja ja Brasilia pelasi kotikentällään noin 200 000 katsojan edessä. Uruguay voitti ottelun 2–1 ja saavutti näin toisen maailmanmestaruutensa.


title: Maracanaço

text: Uruguay pelasi alkulohkossa D yhdessä Bolivian kanssa. Ranska oli vetäytynyt turnauksesta aikaisemmin, joten lohkossa oli vain kaksi joukkuetta. Uruguay voitti Bolivian ylivoimaisesti 8–0 Oscar Míguezin tehtyä kolme ja Juan Alberto Schiaffinon kaksi maalia.


title: Maracanaço

text: Loppusarjassa Uruguaylla oli ongelmia ensin Espanjaa ja myöhemmin Ruotsia vastaan. Uruguay pelasi Espanjaa vastaan 2–2 tasapelin. Ruotsia vastaan Uruguay käänsi 1–2 tappioaseman lopulta 3–2 voitoksi Oscar Míguezin kahdella maalilla. Kummassakin ottelussa Uruguay oli vielä noin vartin ennen pelin loppumista tappioasemassa.


title: Maracanaço

text: Brasilia pelasi alkulohkossa A yhdessä Jugoslavian, Meksikon ja Sveitsin kanssa.


title: Maracanaço

text: Brasilia voitti aloitusottelussaan, joka oli myös turnauksen avausottelu, Meksikon 4–0. Sveitsiä vastaan Brasilia pelasi 2–2 tasapelin. Ottelu oli ainoa, jota Brasilia ei pelannut Maracanãlla, vaan São Paulossa Estádio do Pacaembulla. Brasilian valmentaja Flávio Costa peluuttikin keskikentällä kolmea sãopaulolaista pelaajaa. Tasapeli merkitsi, että päätöspelissä Brasilian oli voitettava Jugoslavia päästäkseen loppusarjaan. Lohkon päätösottelussa Jugoslavia kaatui 2–0, mikä toi Brasilialle lohkovoiton ja pääsyn loppusarjaan. Brasiliaa auttoi, että Jugoslavian yksi tärkeimmistä pelaajista Rajko Mitić loukkasi itsensä juuri ennen ottelua.


title: Maracanaço

text: Loppusarjassa Brasilia voitti ensin Ruotsin 7–1 ja neljä päivää myöhemmin Espanjan 6–1. Turnauksen paras maalintekijä Ademir teki näissä kahdessa ottelussa kuusi maalia ja Chico neljä. Brasilia pelasi näissä kahdessa ottelussa iloista jalkapalloa ja kannattajat lauloivat erilaisia kannatuslauluja.


title: Maracanaço

text: Uruguayn ja Brasilian välinen ottelu pelattiin 16. heinäkuuta 1950. Brasilia johti lohkoa yhden pisteen erolla Uruguayhin. Brasilialle olisi riittänyt ottelussa tasapelikin varmistamaan mestaruuden.


title: Maracanaço

text: Brasilialaiset olivat varmoja voitostaan ja pitivät ottelua vain muodollisuutena. Mestareille oli sävelletty oma samba, Rio de Janeiro oli valmisteltu juhlimaan maan suurimpia karnevaaleja, lehtien etusivut oli kirjoitettu valmiiksi ja Brasilian pelaajille oli annettu kultakellot, joihin oli kaiverrettu teksti "maailmanmestareille".


title: Maracanaço

text: Uruguaylaiset saapuivat Maracanãlle jo kymmeneltä, vaikka ottelu alkoi neljältä. Näin he välttivät ruuhkan. Valmentaja Juan López ei pitänyt taktiikkapalaveria, vaan sanoi: "Pojat, tämä peli on omissa kengissämme". Uruguayn jalkapalloliiton presidentti Jacobo sanoi ennen ottelua pelaajille: "Tärkeintä on, että he eivät tee kuutta maalia. Jos he tekevät vain neljä, tehtävämme on onnistunut".


title: Maracanaço

text: Maracanãlle oli saapunut eri lähteiden mukaan 174 000 – 200 000 ihmistä. Tämä vastasi noin kahtakymmentä prosenttia Rio de Janeiron aikuisväestöstä, ja on historian suurin yleisö jalkapallo-ottelussa. Uruguaylaiset eivät halunneet joutua brasilialaiskannattajien vihellyksen kohteeksi, joten he tulivat kentälle samaan aikaan kotijoukkueen kanssa.


title: Maracanaço

text: Ottelun ensimmäinen puoliaika oli maaliton, eikä kumpikaan joukkue saanut kovinkaan hyviä maalipaikkoja. Toisella puoliajalla Brasilia aloitti hurjan painostuksen, ja Friaça teki ottelun avausmaalin 47 minuutin kohdalla. Uruguayn kapteeni Obdulio Varela otti maalin jälkeen pallon kainaalonsa ja meni kiistelemään rajatuomarin kanssa siitä, oliko maali paitsio vai ei. Myöhemmin on esitetty, että Varela teki sen psykologisena temppuna, jotta brasialaisten alun painostus laantuisi. Kun ottelua oli pelattu 66 minuuttia, Varela syötti oikeaan laitaan Alcides Ghiggialle, joka harhautti brasilialaisen puolustajan Bigoden. Ghiggia syötti keskelle Schiaffinolle, joka tasoitti ottelun.


title: Maracanaço

text: Kun ottelua oli pelattu 79 minuuttia, Varela syötti oikeaan laitaan Ghiggialle, joka harhautti jälleen Bigoden. Brasilian maalivahti Barbosa aavisti Ghiggian syöttävän keskelle Schiaffinolle, mutta Ghiggia laukoikin pallon maaliin tolpan vierestä ja siirsi Uruguayn 2–1 -johtoon. Viimeiset yhdeksän minuuttia brasilialaiset painostivat hurjasti, mutta tuloksetta. Pelin lopussa Uruguayn Schubert Gambetta otti brasilialaisten kulmapotkun käsillään kiinni erotuomari George Readerin lopetettua ottelun.


title: Maracanaço

text: Ottelun jälkeen Maracanãlla oli kaaos: Jules Rimet antoi lähes huomaamatta Jules Rimet -pokaalin Uruguayn joukkueen kapteenille Varelalle. Rimet’llä oli taskussaan valmiiksi kirjoitettu puhe, joka oli osoitettu Brasilian mestaruudelle. Brasilian lehdistö kuvaili ottelua maan urheilun historian suurimmaksi katastrofiksi. Varela lähti kuitenkin kiertämään kenttää esitellen pokaalia ja Uruguayn taivaansinistä pelipaitaa 200 000 brasilialaiselle. Uruguayn pelaajat lähtivät ottelua seuranneena päivänä Rion kaduille tekemään ostoksia, mutta brasilialaiset kauppiaat eivät antaneet heidän maksaa mistään, vaan antoivat kaiken heidän haluamansa ilmaiseksi. Muutamat brasilialaiset tekivät itsemurhan. Joukkue palasi Uruguayhin 18. heinäkuuta, joka on maan itsenäisyyspäivä. Ottelu oli myös viimeinen, jossa brasilialaiset pelasivat valkoisessa peliasussa. Brasilialaiset eivät myöskään pelanneet yhtään kansainvälistä ottelua kahteen vuoteen ja seuraava ottelu Maracanãlla pelattiin vuoden 1954 maaliskuussa.


title: Katsuobushi

text: Katsuobushi (鰹節 tai かつおぶし) on japanilainen nimi kuivatun, liekitetyn ja käyneen tonnikalan valmistukselle. "Katsuobushi" ja "kombu" (merilevätyyppi) ovat "dashin", monien keittojen, pohjan tärkeimmät valmistusaineet. "Dashia" käytetään esimerkiksi misokeiton ja kastikkeiden tekoon.


title: Katsuobushi

text: Nykyään katsuobushia löytää yleensä pieninä vaaleanpunaisina ja ruskeina lastuina pussitettuna. Suurempia, paksumpia lastuja, "kezurikatsuoja" (削り鰹; けずりかつお), käytetään dashi-liemen valmistukseen. Pieniä ja laihempia lastuja, "hanakatsuoja" (花鰹; はなかつお), käytetään monien japanilaisten ruokien, kuten okonomiyakin, maustamiseen ja koristelemiseen.


title: Katsuobushi

text: Kun hanakatsuota lisätään kuuman annoksen päälle, höyry saa lastut liikkumaan kuin tanssien. Tämän vuoksi katsuobushikoristelua kutsutaan myös "tanssiviksi kalalastuiksi".


title: Katsuobushi

text: Dashin lisäksi katsuobushia käytetään myös muiden japanilaisten ruokien valmistukseen:


title: JS Kairouan (koripallo)

text: Jeunesse Sportive Kairouan () on tunisialainen koripalloseura, joka pelaa Tunisian koripalloliigassa. Joukkue on voittanut historiansa saatossa kolme Tunisian mestaruutta, jonka myötä sillä viidenneksi eniten kotimaan mestaruuksia.


title: JS Kairouan (koripallo)

text: Urheiluseura JS Kairouan perustettiin 1942 ja kaksikymmentä vuotta myöhemmin seura perusti sille koripallojoukkueen. Joukkue pelasi pitkään alemmilla sarjatasoilla ja voitti kaudella 1985–1986 kakkosdivisioonan mestaruuden, mutta ei noussut pääsarjaan resulssin puutteiden vuoksi. Joukkuejohdon huomattua joukkueen kasvavan menestyksen he päättivät panostaa lajiin ja palkkasivat valmentajaksi aluksi Habib Belhassenin, jonka korvasi kesken kauden Abdessattar Elloumi, joka nosti seuran ensimmäistä kertaa pääsarjaan kaudeksi 1989–1990. Sittemmin Adel Tlatlin tultua seuran päävalmentajaksi Kairouan saavutti ensimmäisen Tunisian mestaruuden kaudella 2000–2001 ja heti perään kaksi mestaruutta lisää. Lisäksi joukkue saavutti ensimmäisen Tunisian cupin voiton vuonna 2002.


title: Isak Grimholm

text: Isak Grimholm (s. 25. maaliskuuta 1985) on ruotsalainen mäkihyppääjä. Hän pitää hallussaan Ruotsin ennätystä lentomäessä 207,5 metriä.


title: Isak Grimholm

text: Grimholm on osallistunut 15 maailmancupin osakilpailuun (kauden 2009–2010 loppuun mennessä) ja ollut 30 parhaan joukossa pistesijoilla yhden kerran sijoituttuaan 27:nneksi Planican lentomäessä maaliskuussa 2007. Continental cupissa hän on voittanut yhden osakilpailun ja sijoittunut kahdesti toiseksi.


title: Isonokikana

text: Isonokikana ("Fulica armillata") on eteläamerikkalainen rantakana. Sen elinympäristö käsittää mantereen eteläosan Chilen keskiosista Kaakkois-Brasiliaan ja Uruguayhin, ja Argentiinan läpi Tulimaahan; mahdollisesti se pesii myös Paraguayssa ja Falklandsaarilla. Louis Jean Pierre Vieillot kuvaili lajin holotyypin Paraguaysta vuonna 1817.


title: Spy Kids

text: Spy Kids on vuonna 2001 ensi-iltansa saanut perhe-elokuva. Sen on ohjannut, tuottanut ja käsikirjoittanut Robert Rodriguez. Pääosissa näyttelevät Alexa Vega ja Daryl Sabara. Elokuva sai myös jatko-osat "Spy Kids 2" ja "Spy Kids 3 – Peli on pelattu".


title: Spy Kids

text: Elokuva sai pääosin hyviä arvosteluja. Rotten Tomatoes antoi sille 93 % positiivisia arvosteluja.


title: Havaijinnokikana

text: Havaijinnokikana ("Fulica alai") on Havaijin kotoperäinen rantakana. Joskus se luokitellaan amerikannokikanan alalajiksi. Laji taantui voimakkaasti 1900-luvulla, ja sen kanta on enää 2 000–4 000 yksilöä. Titian Ramsay Peale kuvaili lajin holotyypin Havaijiilta vuonna 1848.


title: Siirtosarjatehtävä

text: Siirtosarjatehtävät tai siirtosarjapulmat ovat pulmapelejä, joissa on joukko paloja, joista voidaan muodostaa erilaisia ryhmiä ja yhdistelmiä. Pelit aloitetaan sekoittuneesta (satunnaisesta) kombinaatiosta. Pulmissa siirrot ovat riippuvaisia edellisistä siirroista. Usein ratkaisu vaatii jonkinlaisen ryhmittelyn, kuten tietyt värit samassa ryhmässä tai numerot järjestyksessä. Tunnettuja tämänlaisia pelejä on Rubikin kuutio ja liukupalapelit. Pelien rakennustapa rajaa tapoja, joilla paloja voidaan yhdistellä. Vaikka pelit ovat yleensä mekaanisesti toteutettuja, se ei ole välttämätöntä. On esimerkiksi 4-ulotteinen tesserakti 3×3×3×3 pulmapeli, jota pyörittää MagicCube4D-pelimoottori.


title: Siirtosarjatehtävä

text: On monenlaisia Rubikin kuution muunnelmia. Kuutioiden rinnalla on myös kaikki Platonin kappaleet, monet puolisäännölliset kappaleet ja Keplerin–Poinsot'n kappaleet.


title: Amerikannokikana

text: Amerikannokikana ("Fulica americana") on amerikkalainen rantakana. Lajista tunnetaan kaksi alalajia, joista nimialalaji "americana" asuttaa Pohjois-Amerikan Alaskan kaakkoisosista Nova Scotiaan, ja sieltä etelään aina Nicaraguaan ja Costa Ricaan sekä Länsi-Intian saaristoon. Alalaji "columbiana" elää Kolumbiassa ja Pohjois-Ecuadorissa. Pohjoiset populaatiot talvehtivat lähinnä Panamassa ja Havaijilla. Johann Friedrich Gmelin kuvaili lajin holotyypin Pohjois-Amerikasta vuonna 1789.


Anacondas: The Hunt for the Blood Orchid on vuonna 2004 ilmestynyt Dwight H. Littlen ohjaama kauhu- ja seikkailuelokuva. Se on jatko-osa vuonna 1997 tehdylle "Anacondalle". Vuonna 2008 elokuvalle ilmestyi toinen jatko-osa, "".


title: Anacondas: The Hunt for the Blood Orchid

text: Elokuvassa joukko tutkimusmatkailijoita lähtee sademetsään etsimään veriorkideana tunnettua kasvia, joka kukkii vain seitsemän vuoden välein, tarkoituksenaan teettää kasvista lääke, jolla tienata omaisuuksia. Retkikunta vuokraa itselleen veneen ja oppaan jokea pitkin kulkevaa matkaa varten, mutta vene haaksirikkoutuu ja ryhmä joutuu keskelle viidakkoa. Samaan aikaan saarella on valtavien anakondien parittelukuukausi, ja retkikunta joutuu kamppailemaan henkensä edestä, ettei joutuisi jättiläiskäärmeiden syömäksi.


title: Andrea Freccero

text: Andrea Freccero (s. 4. maaliskuuta 1968 Genova) on italialainen sarjakuvapiirtäjä. Suomessa hänet tunnetaan parhaiten Aku Ankka -lehdessä ja Aku Ankan taskukirjoissa ilmestyneistä Disneyn eläinmaailmaan sijoittuvista sarjakuvaseikkailuista.


title: Andrea Freccero

text: Hän toimi Giovan Battista Carpin oppipoikana. Ensimmäisen tarinansa ("Zio Paperone e il biribidio verde") Freccero teki vuonna 1989 Carpin kanssa, mutta kustantaja laittoi tarinan pelkästään Carpin ja Giorgio Pezzinin nimiin.


title: Andiennokikana

text: Andiennokikana ("Fulica ardesiaca") on eteläamerikkalainen rantakana. Sen elinympäristö käsittää mantereen länsiosan Kolumbian eteläosista Ecuadoriin, Peruun, Phjois-Chileen, Boliviaan ja Luoteis-Argentiinaan. Lajista tunnetaan kaksi alalajia. Johann Jakob von Tschudi kuvaili lajin holotyypin Junínjärveltä vuonna 1843.


title: Rakkauden haudalla

text: "Rakkauden haudalla" on Juice Leskisen säveltämä ja sanoittama kappale, jonka levytti ensin Sakari Kuosmanen vuonna 1984. Kappale on tunnettu etenkin Jonna Tervomaan esittämänä versiona, joka ilmestyi "Helmiä ja sikoja" -elokuvan soundtrackilla 2003 ja nousi Tervomaan suurimmaksi hitiksi. Elokuvassa kappaleen lauloi Saaraa näytelleen Amanda Pilkkeen äänistuntti Elisabeth Ehrnrooth. Myös Juha Lehti on esittänyt kappaleen "Laulava sydän" -albumilla 2000.


title: Rakkauden haudalla

text: Kappale alkaa säkeillä "Osaan sanoa kymmenellä kielellä kiitos / osaan hyvää uutta vuotta toivottaa / Mutta aamuöisin loistavaa tähteä en kiinni saa."


title: Racławicen panoraama

text: Racławicen panoraama () on 15 × 114 metrin http://www.panoramaraclawicka.pl - Panorama of the Battle of Racławice kokoinen panoraamamaalaus Racławicen taistelusta, Kościuszkon kapinan ajalta. Nykyään maalaus sijaitsee Wrocławissa, Puolassa ja on yksi kaupungin tärkeimmistä nähtävyyksistä.


title: Racławicen panoraama

text: Rakennus, jossa maalaus sijaitsee nykyään on valmistunut vuonna 1967 ja itse maalaus on saatu nykyiseen muotoonsa vuonna 1985. Panoraamamaalaus sijaitsee pyöreässä huoneessa, jonne noustaan huoneen keskeltä. Maalausta on mahdollista päästä katsomaan yksittäin tai ryhmässä. Näyttelyssä vieraillee noin 1 600 vierasta päivittäin. Näytös kestää 30 minuuttia ja se sisältää ääniselosteen puolaksi. Seloste on mahdollista saada myös englanniksi, ranskaksi, venäjäksi, espanjaksi, saksaksi ja muutamalle muulle kielelle.


title: Gomashio

text: Gomashio (ごま塩, myös gomasio) on kuiva, furikaken tapainen japanilainen mauste, joka on tehty seesaminsiemenistä ja suolasta. Sitä käytetään monissa japanilaisissa ruoissa, kuten "sekihanissa". Sitä ripotellaan myös toisinaan tavallisen riisin tai "onigirin" päälle. Joissain gomashioissa on suolan joukossa myös sokeria.


title: Gomashio

text: Paahdettujen seesaminsiementen ansiosta "gomashio" on väriltään ruskeaa tai mustaa. Yleensä myös suola paahdetaan. Monet tekevät gomashion itse, mutta sitä myydään myös kaupoissa lasi- ja muovipurkeissa.


title: Gomashio

text: Gomashio on myös osa makrobioottista ruokavaliota, jossa sitä käytetään tavallisen suolan terveellisempänä vaihtoehtona.


title: Moderni taide

text: Moderni taide tarkoittaa 1800-luvun puolivälin jälkeen tehtyä taidetta. Tuolloin taiteessa siirryttiin klassisesta antiikin esikuvien seuraamisesta oman, modernin ajan kuvaamiseen.


title: Moderni taide

text: Taidehistoriassa modernismi tarkoittaa länsimaisten taidesuuntausten jatkumoa, joka hallitsi ja leimasi koko 1900-luvun taidetta. Avantgarde eroaa modernismista siten, että avantgardeen sisältyy pyrkimys mennä modernismin edelle ja ylitse. Modernismi on ilmennyt eri taiteenaloilla eri tavoin tavallaan, esimerkiksi arkkitehtuurissa, musiikissa ja maalaustaiteessa modernismi on näkynyt omalla tavallaan. Nämä erilaiset modernismit samoin kuin nykytaide ovat modernia taidetta, koska ne eroavat vanhemmasta klassisesta taiteesta.


title: Moderni taide

text: Nykytaide taas tarkoittaa kulloinkin viimeisintä vaihetta länsimaisessa taiteessa. Nykytaide muuttaa koko ajan muotoaan, joten sitä on hankala määritellä muuten kuin aikalaistaiteeksi (contemporary art).


title: Moderni taide

text:
Nykytaidetta ja modernia taidetta käytetään usein synonyymejä, mutta niillä on eri merkitys. Käsitteinä niillä on kuitenkin yhteistä; latinan sana modernus tarkoittaa uusinta tai nykyistä.
Käytännössä nykytaide rajataan yleensä ajallisesti, esimerkiksi taiteeseen joka on tehty länsimaissa toisen maailmansodan jälkeen. On kuitenkin aina ilmiöitä ja rajatapauksia, joita ei voida määritellä. Nykytaiteessa taidetta voi olla museoiden ja gallerioiden ohella graffitina kadulla tai ympäristötaiteena autiomaassa. Esineen ohella se voi olla tapahtuma tai yhteisöllinen prosessi.


title: Moderni taide

text:
Nykytaide on siis käsitteenä osa modernia taidetta. Kulloinkin syntyneen nykytaiteen jälkeen tulossa on vielä uudempaa nykytaidetta. Vanhempi, aiempi nykytaide on silloin modernia taidetta.
Siten myös moderni taide on muuttuvaa.


title: Moderni taide

text: Modernilla taiteella on joitakin eroja klassiseen taiteeseen nähden. Modernilla ajalla tekniikka on muuttanut tapaa jolla aisteja käytetään. Suuren muutoksen on tuonut esimerkiksi kamera ja valokuva. Toinen modernille taiteelle ominainen piirre on perinteen katkos, mikä näkyi selvimmin ja tietoisimmin avantgardetaiteessa. Katkoksen taustalla vaikuttaa muun muassa luonnontieteen kehitys, suhteellisuusteoria ja yleensäkin mekanistisen maailmankuvan murentuminen. Avantgardetaide on usein ollut kiinnostunut tieteestä.


title: Moderni taide

text:
Erona vanhaan taiteeseen on myös voimakas osallistuminen poliittiseen ja yhteiskunnalliseen elämään ja yksilöiden kokemuskirjon esilletuonti. Klassinen taide taas käsitteli ennemmin rationaalista kuin intuitiivista, pyrkimyksenä oli enemmänkin tasasuhtaisuus ja yleispätevyys.
Klassisuus taas sai yhteiskunnallisessa mielessä huonoa mainetta 1900-luvulla, koska totalitaristiset liikkeet, kuten natsismi ja stalinismi ottivat sen ihanteekseen.


title: Moderni taide

text: Modernin maalauksen katsotaan yleisimmin alkaneen vuonna 1863, jolloin Édouard Manet asetti esille "Aamiainen ruohikolla"-teoksensa reputettujen salonkiin Pariisissa. Myös aiempia ajankohtia on ehdotettu, ja muutos olikin ollut vähittäinen. Modernin taiteen juuria voidaan löytää jo valistuksesta. Esimerkiksi Clement Greenberg kutsui Immanuel Kantia ensimmäiseksi todelliseksi modernistiksi, vaikka Greenbergin mukaan erona on kuitenkin se, että valistus esitti kritiikkiä ulkopuolelta, modernismi taas sisäpuolelta.


title: Moderni taide

text: Modernin taiteen pioneereja olivat olleet myös niin romantiikan kuin realismin taiteilijat, ja luonnollisesti imressionistit ja symbolistit. Vaikutteita modernismiin tuli idästä japonismin muodossa, monien eri taiteilijoiden värikokeiluina. Yleensä ottaen oli kyse uudesta näkökulmasta, joka oli ristiriidassa julkisesti hyväksytyn ja traditioihin sidotun akateemisen taiteen kanssa.


title: Shichimi

text: Shichimi tōgarashi (jap.七味唐辛子, "seitsemän maun chilipippuri") tai yksinkertaisemmin shichimi on yleinen japanilainen maustesekoitus, jossa on seitsemää ainesosaa. Se tunnetaan myös nanami tōgarashina Japanin ulkopuolella.


title: Shichimi

text: Tyypillisessä sekoituksessa saattaa yleisimmin olla punaisia chilipippureita, jotka ovat pääainesosa, "sanshoja", raastettuja appelsiininkuoria, mustia ja valkoisia seesaminsiemeniä, hampun siemeniä, inkivääriä ja "noria" tai "aonoria".


title: Shichimi

text: Joissain resepteissä saattaa olla myös unikon siemeniä, yuzun kuoria tai veripeippiä.


title: Shichimi

text: Shichimiä käytetään usein keitoissa ja nuudelien ja gyūdonin päällä. Sitä käytetään myös joidenkin riisivalmisteiden, kuten riisikakkujen, agemochin ja senbein, mausteena.


title: The 1955 London Sessions

text: The 1955 London Sessions on Big Bill Broonzyn albumi, jonka on julkaissut Sequel Records vuonna 1990. Levy sisältää äänityksiä, jotka Pye-studioiden henkilökunta teki 26.-27. lokakuuta vuonna 1955 Lontoossa. Ensimmäisenä sessiopäivänä Broonzy äänitti yhtyeen kanssa ensi kerran neljään vuoteen. Neljästä äänitetystä kappaleesta kaksi, "Trouble in Mind" ja "Whiskey Head Man" hylättiin eikä tiedetä, oliko näissä yhtye mukana. Muissa kappaleissa Broonzy esiintyy yksin laulaen ja soittaen kitaraa. Nämä kappaleet on äänitetty toisena studiopäivänä.


title: The 1955 London Sessions

text: Levyn esittelytekstin on tehnyt Orbiston Parva. Parvan mukaan valkoisella yleisöllä oli Broonzysta mielikuva pikemminkin folk- kuin blueslaulajana, joten hitaammissa lauluissa Broonzyn äänenkäytössä on aikaisempaa enemmän korusäveliä, etunuotteja ja melismaa. Parva myös kehuu Broonzyn metronomintarkkaa peukalotekniikkaa kitarasäestyksessä.


title: The 1955 London Sessions

text: Kaikki kappaleet on siirretty alkupäräisiltä Pye/NIXA-nauhoilta Lontoon PRT-studioilla. Alkuperäiset sessiot on tuottanut Denis Preston apulaisinaan Eric Tomlinson ja Joe Meek. Uusintajulkaisun tuottaja on Bob Fisher.


title: The 1955 London Sessions

text: Levykannen suunnittelu on Big-I -yhtiön käsialaa ja valokuvan Broonzysta on toimittanut Pictorial Press.


title: The 1955 London Sessions

text: Kaikki kappaleet kirjoittanut Big Bill Broonzy, ellei toisin mainittu.


title: The 1955 London Sessions

text: Kappaleessa "Partnership Woman" on Parvan mukaan käytetty perinteistä teemaa kappaleesta "Rollin' and Tumblin'" ja kappaleessa "Soutbound Train" on otteita kappaleesta "Chattanooga Choo Choo".


title: Ochazuke

text: Ochazuke (jap. お茶漬け) on yksinkertainen japanilainen ruoka, joka on tehty kaatamalla vihreää teetä, dashia tai kuumaa vettä keitetyn riisin päälle.


title: Ochazuke

text: Ochazuken yleisimpiä päällyksiä ovat tsukemono, umeboshi, nori (merilevä), furikake, seesaminsiemenet, tarako, mentaiko, suolattu lohi, shiokara (suolassa säilötty meriruoka) ja wasabi.


title: Ochazuke

text: Ruoka on helppo valmistaa, ja sen avulla ylijäänyt riisi voidaan hyvin syödä nopeana välipalana. Ruoka tunnetaan myös "cha-cha gohan" -nimellä.


title: Ochazuke

text: Ruoasta tuli alun perin suosittu Heian-kaudella, jolloin sen valmistukseen käytettiin usein vettä. Edo-kauden alussa sen sijaan alettiin käyttää teetä.


title: Ochazuke

text: Kiotossa "ochazuke" tunnetaan "bubuzukena". Kun kiotolainen henkilö kysyy vieraalta, haluaako tämä syödä "bubuzukea", henkilö tarkoittaa todella, että toinen on viipynyt liian pitkään. Se on siis kohtelias tapa pyytää vierasta lähtemään.


title: Furikake

text: Furikake (振り掛け / ふりかけ) on kuiva japanilainen mauste, joka on tarkoitettu ripoteltavaksi riisin päälle. Se on tyypillisimmin kuivatun kalan, seesaminsiementen, paloitellun merilevän, sokerin, suolan ja natriumglutamaatin yhdistelmä. Sekoitukseen lisätään usein myös katsuobushia tai okakaa, lohta, veripeippiä, munia, misoa ja kasviksia.


title: Furikake

text: Furikake on usein kirkkaan värinen ja hiutaleinen. Siinä saattaa toisinaan olla pieni kalan ja merenelävien maku. Japanin ulkopuolella furikakea voi löytää monista aasialaisista ruokakaupoista tai etnisen ruoan käytäviltä suurista supermarketeista.


title: Pyöräily kesäolympialaisissa 1928

text: Vuoden 1928 kesäolympialaisten pyöräily järjestettiin 4. – 6. elokuuta 1928 Amsterdamissa, Alankomaissa. Tämä oli kahdeksas kerta kun laji oli mukana olympialaisten ohjelmassa. Mukana oli 149 osanottajaa 27 eri maasta. Tapahtumia oli kuusi. Laji pidettiin ainoastaan miehille.


title: Ala-Sleesian voivodikunta

text: Ala-Sleesian voivodikunta () on yksi Puolan kuudestatoista voivodikunnasta. Se sijaitsee maan lounaisosassa. Ala-Sleesian voivodikunnan pääkaupunki on Wrocław.


title: Ala-Sleesian voivodikunta

text: Voivodikunnassa on arviolta 2 904 207 asukasta (vuonna 2015), ja sen pinta-ala on 19 946,74 neliökilometriä.


title: Ala-Sleesian voivodikunta

text: Voivodikunnassa on 91 kaupunkia ja kuntaa.


title: Anders Andersson

text: Anders Andersson (1888-1987) oli ruotsalainen lentokonesuunnittelija, jonka kuuluisimmat lentokoneet ovat Bücker Jungmann, Jungmeister, Student ja Bestmann sekä Saab Safir koulukoneet.


title: Anders Andersson

text: Hän tuli ylioppilaaksi vuonna 1919 ja alkoi uransa ilmailun parissa varusmiehenä Flygkompaniet Malmenissa Linköpingissä. Hän opiskeli Chalmersin yliopistossa Göteborgissa ja sen jälkeen saksalaisessa insinöörikoulussa Strelitzissa, josta sai diplomin lentotekniikasta.


title: Anders Andersson

text: Hän palkkautui joulukuussa 1927 lujuuslaskijaksi Bayerische Flugzeugwerken tehtalle (BFW) Augsburgiin. Tehtaan pääsuunnittelija oli Willy Messerschmitt. Andersson nousi lujuuslaskijoiden päälliköksi. Vuonna 1930 hän palasi Svenska Aero AB (Lidingössä) ainoaksi lujuuslaskijaksi ja pääsuunnittelijaksi. Hän suunnitteli J 6 Jaktfalken hävittäjän. Svenska Aeron johtaja oli Clemens Bücker. Tehdas meni nurin vuonna 1933 - sen toiminnot siirtyivät ASJAlle, joka toimi Linköpingissä.


title: Anders Andersson

text: Andersson palasi keväällä 1933 Saksaan palanneen Bückerin tehtaalle. Andersson sai organisoida sen suunnittelutoimiston. Kuusi vuotta hän toimi Bücker Flugzeugbaun pääsuunnittelija - aikana, jona yhtiö toteutti Bücker Jungmann, Jungmeister, Student ja Bestmann koulukoneet. Kaksi muuta tyyppiä ei päässyt sarjatuotantoon. Ruotsin ilmavoimat hankki Bestmann-koneen koulukoneeksi nimellä Sk 25.


title: Anders Andersson

text:
Hän palasi 1. syyskuuta 1939 Ruotsiin. 15. syyskuuta 1939 Andersson toimi jo Saabilla Linköpingissä. Saabin ainoa tuote B 17-pommikone ei ollut vielä lentänyt ja yhtiö odotti valtion tilausta B 18-koneen suunnittelusta. Andersson totesi Saabin olleet tuolloin hallitsemattomassa kaaoksessa. Yhdysvalloista ostetut insinöörit olivat suunnittelun johdossa - tähän oli hyvä perustelu: haluttiin oppi tekemään metallirakenteisia lentokoneita nopeasti. Yhdysvallat kutsui insinöörinsä takaisin juuri tuohon aikaan.
Anderssonin päätyö oli Saab 91 Safir (Sk 50), joka selkeästi pohjautui hänen työhönsä Saksassa.
Andersson sai ruotsalaisen ilmailuinsinööripalkinnon, Thulinmedaljen, vuonna 1948.


title: Hero Factory

text: Hero Factory on yhdysvaltalainen tietokoneanimaatiosarja, joka perustuu Legon samannimiseen lelusarjaan.


title: Hero Factory

text: Sarjan 4-osaisessa "Alokkaiden nousu" -sarjassa kokeneet Alpha-ryhmän Herot Preston Stormer, Dunkan Bulk ja Jimi Stringer sekä alokkaat William Furno, Mark Surge ja Natalie Breez käyvät taistelua läpi avaruuden entisenä Hero-alokkaana, Von Nessinä tunnetun, Von Nebulan joukkoja vastaan.


title: Hero Factory

text: Jaksossa "Tulikoitos" Hero Factory esittelee kaksi ensimmäistä 2.0-mallista Heroa: Julius Nexin ja Nathan Evon. Yhtäkkiä, kun polttoaineista riippuvaiseksi tulleet Tuliroistot hyökkäävät Fire Lordin johdolla Tankkiasema 22:een ja Hero Factory kokee pahan tappion. Mutta sitten Stormer, Furno, Breez ja Surge päivitetään myös 2.0-Heroiksi ja lähtevät jatkamaan taistelua.


title: Hero Factory

text: Tarinassa "Villi planeetta" Hero-alokas nimeltä Rocka joutuu Hero Factoryyn aiemmin kuuluneen tiedemiehen, tohtori Witchin (alun perin Aldous Witch), ansaan. Tohtori Witch aikoo louhia Quaza-malmia tullakseen kuolemattomaksi, mutta uhkaa samalla tuhota planeetta Quatrosin ja kostaa Makurolle ja Heroille sen että hänet karkoitettiin. Stormer, Bulk, Stringer, Furno, Nex ja Rocka saavat uuden Quatrosin oloihin sopivan 3.0-päivityksen ja tulevat apuun.


title: Hero Factory

text: Tarinassa "Pako" jokainen vangittu rikollinen onnistuu pakenemaan Hero Factoryn huippuvartioidusta vankilasta Von Nebulan luoman mustan aukon kautta. Jokainen Hero lähetetään uusine päivityksineen henkilökohtaisille tehtäville roistojen nappaamiseksi apunaan uudenlaiset Hero-käsiraudat. Mutta Hero Factory joutuu näiden poissaollessa Anti-Quazaa käyttävän Black Phantomin valloittamaksi.


title: Hero Factory

text: Jaksossa "Loisaivot" tuntematon vihollinen, jolle Black Phantom oli ehtinyt lähettää Hero Factoryn suunnitelmat, alkaa teollisesti tuottamaan Aivoja, jotka etsivät eri puolilta galaksia viattomia eläinlajeja mutatoiden heidät hirviöiksi, jotka hyökkäävät Makuhero Cityyn. Stormer, Bulk, Furno, Surge, Breez, Evo ja Rocka puolustavat kaupunkia uusilla ritarimaisilla sekä Aivoilta suojaavilla päivityksillä.


title: Hero Factory

text:
Jaksossa "Invasion from Below" Antropolis Cityssä maan alla eläneet olennot alkavat kaapata kaupungin asukkaita ruokkiakseen kuningatartaan. Alpha-ryhmän Herot lähtevät valtavilla taistelukoneillaan pysäyttämään niitä.
2010 − Alokkaiden nousu ("Rise of the Rookies")
2011
2012
2013
2014


title: Vihollisen keskellä

text: Vihollisen keskellä () on John Mooren ohjaama yhdysvaltalainen trillerielokuva vuodelta 2001. Elokuvan jatko-osat ovat "" vuodelta 2006 ja "" vuodelta 2009.


title: Vihollisen keskellä

text: Yhdysvaltalainen hävittäjä ammutaan alas Bosnian sodan aikana. Lentäjä teloitetaan serbien toimesta, mutta navigaattori onnistuu pakenemaan ja pelkää joutuvansa vangiksi. Kun aika on valumassa vähiin, hänen päällikkönsä aloittaa dramaattisen pelastusoperaation, joka sotii Nato-direktiivejä vastaan.


title: Ville Hara

text: Ville Hara (s. 1974) on suomalainen arkkitehti. Hän opiskeli arkkitehtuuria Helsingin Teknillisessä korkeakoulussa ja Ranskassa École d’Architecture Paris-Bellevillessa. Hän valmistui arkkitehdiksi 2002. Hara on työskennellyt Ranskassa, Kroatiassa ja Saksassa (Sauerbruch Hutton Architects).


title: Ville Hara

text: Hän perusti heti valmistuttuaan 2004 oman toimiston Anu Puustisen kanssa.


title: Ville Hara

text: Hän oli ehdokkaana Mies van der Rohe -palkinnon saajaksi 2003.


title: Nouabal-Ndokin kansallispuisto

text: Nouabal-Ndokin kansallispuisto on luonnonsuojelualue Kongon tasavallassa. Se perustettiin vuonna 1993 ja kattaa yli 4 000 km. Puisto on tärkeä metsäelefanttien, vuoristogorilloiden, simpanssien, bongo-antilooppien ja monien muiden uhanalaisten nisäkkäiden suojelussa.


title: Pan Amin lento 759

text: Pan Amin lento 759 oli reittilento Miamista New Orleansin kautta Las Vegasiin. Koneen nousi ilmaan 9. heinäkuuta 1982 kello 16:07 New Orleansista, jolloin kentän lähellä oli ukkosmyrskyjä. Noin 700 metriä kiitotien jälkeen kone osui puihin 15 metrin korkeudella, jatkoi laskua 681 metrin matkan ja putosi asuinalueelle. Yhteensä 153 ihmistä kuoli, joista 145 oli matkustajia ja miehistöä.


title: Pan Amin lento 759

text: National Transportation Safety Board totesi raportissaan onnettomuuden syyksi tuulishearin, johon lentäjä ei pystynyt ajoissa reagoimaan.


title: WWE Tag Team Championship

text: WWE Tag Team Championship on joukkuemestaruusvyö yhdysvaltalaisessa showpainiorganisaatiossa World Wrestling Entertainment:ssa (WWE). Tittelit kuuluvat molempiin brändeihin, RAW'hon ja SmackDowniin. Nykyiset mestarit ovat The New Day.


title: WWE Tag Team Championship

text: 20. lokakuuta, 2002, No Mercyssä julistettiin ensimmäisiksi mestareiksi Kurt Angle ja Chris Benoit, jotka voittivat 8 miehen turnauksen finaalissa Edgen ja Rey Mysterion.


title: WWE Tag Team Championship

text: 17. lokakuuta, 2007, ECW ja SmackDown! ilmoittivat, että painijat molemmista brändeistä voisi esiintyä molemmassa show’ssa. Tämän vuoksi myös titteleitä puolustettiin molemmissa brändeissä. Ensimmäiset mestarit ECW'stä olivat John Morrison ja The Miz, jotka pitelivät mestaruuksia kahdeksan kuukautta. 5. huhtikuuta, 2009 WrestleMania XXV:ssä WWE Tag Team mestarit Carlito ja Primo voittivat World Tag Team mestarit John Morrisonin ja The Mizin, yhdistääkseen tittelit ja mestaruuden nimeksi tuli Unified WWE Tag Team Championship.


title: WWE Tag Team Championship

text: 16. elokuuta, Bret Hart esitteli uudet WWE Tag Team mestaruusvyöt silloisille mestareille Hart Dynastylle. WWE ilmoitti, että World Tag Team Championshipia ei tultaisi enää käyttämään.


title: Lakjärvenrahka

text: Lakjärvenrahka on Kurjenrahkan kansallispuistossa, Varsinais-Suomessa sijaitseva suoalue. Se sijaitsee pääosin Mynämäen kunnassa, tosin suon eteläosa ulottuu Nousiaisten kunnan alueelle. Lakjärvenrahka muodostaa lisäksi yhtenäisen suoalueen sen eteläpuolella sijaitsevan Nousiaisten Lammenrahkan kanssa.


title: Lakjärvenrahka

text: Lakjärvenrahka ja sitä ympäröivät Laidassuo ja Nousiaisten Lammenrahka luokitellaan keidassoiksi, vaikka suotyypille ominaiset rakenteet eivät monin paikoin olekaan näillä soilla selvästi nähtävissä. Esimerkiksi soiden reunaluisut tai laiteet puuttuvat usein kokonaan tai ovat hyvin kapeat. Tämä johtuu pääasiassa siitä, että suot ovat syntyneet kallioisten metsäsaarekkeiden pitkänomaisiin, sokkeloisiin väleihin. Kivennäismaasaarekkeista suurin osa on jäätikkösyntyisiä moreenikumpuja. Osa metsäsaarekkeista on myös säilynyt luonnontilassa.


title: Lakjärvenrahka

text: Lakjärvenrahkan pinta-ala on 420 hehtaaria, ja sen pinta on 75 metriä meren pinnan yläpuolella. Suon pinta on luoteeseen kallistunut, joten sen vedet valuvat Mynäjokeen. Lakjärvenrahkan luonnontilaisen, kansallispuistoon kuuluvan osan vallitsevat suotyypit ovat keidas- ja isovarpuräme sekä rahka- ja kalvakkaneva. Puiston ulkopuoliset alueet suosta on ojitettu. Keskimäärin suolla on turvetta 2,7 metrin paksuudelta ja sen pohjamaalajina on pääasiassa hiekka. Geologian tutkimuskeskuksen kartoituksissa Lakjärvenrahka todettiin soveltumattomaksi sekä teolliseen kasvu- että polttoturvetuotantoon.


title: Lakjärvenrahka

text: Lakjärvenrahkan reunoilla sijaitsee yksi puiston merkittävimmistä luontokohteista. Pukkipalon aarniometsä suon itälaidalla on yksi Varsinais-Suomen edustavimmista. Suon koilliskulmassa sijaitsee puolestaan koko suolle nimensä antanut Lakjärven pieni suorantainen järvi, jonka koko on vain noin kolme hehtaaria. Suon länsireunalla on lisäksi yksi allikkoinen tasanne. Tasanteen ympärillä olevat kuivemmat kermit ja kosteammat kuljut ovat myös suuntautuneet melko selvästi. Suoalueelle avautuu komea näköala etelästä Takaniitunvuoren huipulta. Vuoren läheisyydessä on myös tulentekopaikka.


title: Lakjärvenrahka

text: Kaikki edellä mainitut nähtävyydet sijaitsevat Kuhankuonon retkeilyreitistön Pukkipalon reitti -rengasreitin varrella, joka kiertää myös Lakjärvenrahkan itäosissa. Linnuston pesimärauhan takaamiseksi polkujen ulkopuolella Lakjärvenrahkan rajoitusalueella liikkuminen on kiellettyä huhtikuun puolivälistä heinäkuun puoliväliin.


title: Glen Sherley

text: Glen Milborn Sherley (9. maaliskuuta 1936 – 11. toukokuuta 1978) oli yhdysvaltalainen kantrilaulaja-lauluntekijä, joka uransa aika kirjoitti muun muassa Johnny Cashin tunnetun, vuonna 1968 äänitetyn kappaleen, "Greystone Chapel".


title: Luettelo Ohion kuvernööreistä

text: Tämä on luettelo Ohion kuvernööreistä.


title: Luettelo Ohion kuvernööreistä

text: Ohion kuvernööri on Ohion hallinnon päämies ja Ohion asevoimien ylipäällikkö. Kuvernöörillä on velvollisuus valvoa osavaltion lakeja ja valta vahvistaa uudet lait. Lisäksi kuvernöörillä on veto-oikeus Ohion uusiin lakiesityksiin. Kuvernööri valitaan neljän vuoden välein kansanäänestyksellä.


title: Luettelo Ohion kuvernööreistä

text: Kuvernööreistä Yhdysvaltain presidentteinä ovat toimineet Rutherford B. Hayes ja William McKinley.


title: Luettelo Ohion kuvernööreistä

text: Ohion kuvernööreistä 23 on ollut demokraatteja, 30 republikaaneja, 8 demokraattis-republikaaneja, 5 whigejä, 2 federalisteja ja 1 kansallisrepublikaani.


title: Lammenrahka (Nousiainen)

text: Lammenrahka on Varsinais-Suomessa sijaitseva suoalue, jonka pohjoisosat kuuluvat Kurjenrahkan kansallispuistoon. Suo sijaitsee suurimmalta osaltaan Nousiaisten kunnan alueella. Osa suosta ja muun muassa Lammenrahkan keskellä sijaitseva Asonlammi-niminen järvi kuuluvat kuitenkin Maskun kuntaan, jonka eksklaaveista yksi ulottuu suolle. Lammenrahka muodostaa lisäksi yhtenäisen suoalueen sen pohjoispuolella sijaitsevan Lakjärvenrahkan kanssa. Kansallispuiston ulkopuolelle jääviltä osiltaan suo on kokonaan ojitettu.


title: Lammenrahka (Nousiainen)

text: Sekä Lammenrahka että Lakjärvenrahka luokitellaan keidassoiksi, vaikka suotyypille ominaiset rakenteet eivät monin paikoin olekaan näillä soilla selvästi nähtävissä. Tämä johtuu pääasiassa siitä, että suot ovat syntyneet kallioisten metsäsaarekkeiden pitkänomaisiin, sokkeloisiin väleihin. Kivennäismaasaarekkeista suurin osa on jäätikkösyntyisiä moreenikumpuja.


title: Lammenrahka (Nousiainen)

text: Lammenrahkan koillisreunalla sijaitsee Takaniitunvuoren korkea mäki, jolta avautuu näköala pohjoiseen Lakjärvenrahkalle. Vuoren läheisyydessä on myös tulentekopaikka. Lammenrahkan Kurjenrahkan kansallispuistoon ulottuva pohjoisosa kuuluu Lakjärvenrahkan rajoitusalueeseen, jolla liikkuminen on linnuston pesimärauhan takaamiseksi kiellettyä huhtikuun puolivälistä heinäkuun puoliväliin.


title: Hirsjärvi

text: Hirsjärvi on kylä, postinumeroalue ja aiempi koulupiiri Somerolla. Kylän väkiluku vuonna 2011 oli 157, mikä teki siitä väkiluvultaan Someron viidenneksitoista suurimman kylän.


title: Hirsjärvi

text: Hirsjärvi sijaitsee Paimionjoen vesistöön kuuluvaan Hirsjärven kahden puolen. Sen naapurikyliä ovat Kivisoja, Ylenjoki ja Ihamäki lännessä, Pajula pohjoisessa sekä entisen Somerniemen kunnan kylistä Palikainen ja Oinasjärvi idässä ja Kaskisto etelässä. Kylässä toimi vuosina 1902–1992 Hirsjärven koulu järven pohjoisrannalla. Järven etelärannalla Kääntelässä, Helsingintien (seututie 280) varrella oli posti ja aiemmin myös kauppa.


title: Hirsjärvi

text: Historialtaan Hirsjärvi on kartanokylä, joka on kokonaisuudessaan koostunut 1610-20-luvuilla perustetusta, alkujaan Munck-suvulle kuuluneesta Hirsjärven kartanosta. Hirsjärven kylän kanssa samaa jakokuntaa ovat olleet viereinen Kivisojan kylä Hirsjärven rannalla ja Ylenjoen kylä Hirsjärveen laskevan Virkaanjoen varrella. Vuonna 1691 kartano jaettiin kahteen osaan: Kartanoon ja Vanhalaan eli Söderkullaan. Näistä viimemainittu jaettiin edelleen vuosina 1894-95, jolloin osien nimiksi tulivat Vanhala ja Söderkulla eli Seeteri. Kartanoista Hirsjärven ja Vanhalan taloskeskukset sijaitsevat järven pohjoispuolella, Seeteri järven eteläpuolella. Vuoteen 1840 Munck-suvulle kuuluneen Hirsjärven kartanon hyvin säilynyt miljöö on historiallisesti ja maisemallisesti erittäin merkittävä, ja Seeteri ja Vanhala ovat maisemallisesti ja historiallisesti merkittäviä. Kaksi ensinmainittua on merkitty myös seutukaavaan suojelukohteiksi, ja suojelukohde on myös Seeterin syytinkiasumukseksi 1800 luvulla erotettu maisemallisesti ja rakennushistoriallisesti merkittävä Viikin huvila.


title: Hirsjärvi

text: Monien Munck-suvun jäsenten ohella tunnettuihin hirsjärveläisiin ovat kuuluneet Someron nimismiehenä ja kruununvoutina toiminut Söderkullan eli Vanhalan omistajan poika Adolf Wilhelm Lindeström (1819-1894), joka on tullut tunnetuksi Zachris Topeliuksen "Finland framställdt i teckningar" -teoksen yhtenä kuvittajana. Vuosina 1948-1970 Hirsjärvellä toimi kansakoulunopettajana lastenkirjailija Ester Ahokainen (1907-1989). 1900-luvun kenties kuuluisin hirsjärveläinen on laulaja Rauli "Badding" Somerjoki (1947-1987). Viime vuosikymmenten hirsjärveläisistä tunnettuja ovat muiden muassa Hirsjärven kylässä asunut graafikko Heikki Paakkanen ja Hirsjärven postinumeroalueella Palikaisten kylässä sijaitsevan Palikaisten kartanon isäntänä pitkään toiminut professori Johan Gullichsen.


title: Hirsjärvi

text: Kylän nähtävyyksistä kartanot ovat yksityiskäytössä. Muista nähtävyyksistä tunnetuin lienee Rauli Somerjoen muistokohteena kesäisin avoinna pidettävä Baddingin kioski Paratiisi, aiempi Somerjoen kioski, jonka tulevan laulajan vanhemmat perustivat 1960-luvun alussa lisänsion lähteeksi Helsingintien varteen. Alkuperäinen kioski oli toiminnassa vuosina 1962-1975 ja laulajan muistokohteeksi se avattiin vuonna 1997. Lähellä kioskia sijaitseva Seeterin kartano toimii maatilamatkailuyrityksenä.


title: Onkel Kånkel

text: Onkel Kånkel and his kånkelbär oli ruotsalainen rock-yhtye jonka provokatiivisissa sanoituksissa tehtiin pilaa etenkin homoseksuaaleista, natseista ja vammaisista. Yhtyeen jäsenet esiintyivät naamioituneina ja he käyttivät salanimiä Onkel Kånkel, CP-Sven, Epilepsi-Kurt, Stomi-Bertil ja Arne Tammer. Yhtyeen laulaja ja keulahahmo Håkan Florå kuoli vuonna 2009 sydänkohtaukseen 47 vuoden iässä.


title: Onkel Kånkel

text: Vaikka yhtye sai kotimaassaan runsaasti huomiota se ei saavuttanut juurikaan kaupallista menestystä. Myöhemmin Internet on levittänyt yhtyeen teoksia uusille sukupolville. Yhtyeen albumi "Kalle Anka Suger Pung" pääsi hetkeksi radiosoittoon, mutta vedettiin sieltä hyvin pian sopimattomien sanoitusten vuoksi.


title: Onkel Kånkel

text: Useimmat yhtyeen esittämistä kappaleista oli väännöksiä muiden tekemistä tunnetuista kappaleista, kuten esimerkiksi Gyllene Tiderin "Sommartideristä" tehty "Homotider". Aftonbladetin haastattelussa on mainittu yhtyeen olleen viikon ajan Ruotsin TOP50 listalla sijalla 46 vuonna 1994.


title: Hirsjärvi (Tammela)

text: Hirsjärvi on Kanta-Hämeessä Tammelan ja Urjalan välisellä rajalla sijaitseva järvi.


title: Hirsjärvi (Tammela)

text: Se sijaitsee Kokemäenjoen vesistössä Vanajaveden–Pyhäjärven alueen Tarpianjoen valuma-alueella. Valuma-alue on jaettu vielä Kolkanjoen–Kokonjoen valuma-alueeseen, johon lampi kuuluu. Järven pinta-ala on 31 hehtaaria ja sen vedenpinnan korkeus on 127,2 metriä meren pinnan yläpuolella. Se sijaitsee Tammelan ja Forssan syrjäkylillä, joita kutsutaan Hirsjärvenkulmaksi ja Pikonkorveksi. Ympäristön soita on ojitettu ahkerasti ja niiden kuivatusvesiä tuo kahdeksan ojaa, jotka on ohjattu järveen. Järvi on valuma-alueensa latvajärvi. Sen laskuoja on Luonnonoja, joka virtaa luonnollisesti mutkitellen metsäpurona pohjoisessa kilometrin päässä sijaitsevaan sijaitsevaan Lahmajärveen, joka edelleen laskee Kokonjärven kautta Rutajärveen. Järvi on 1,3 kilometriä pitkä, 450 metriä leveä ja sen rantaviivan pituus on 3,7 kilometriä. Rannat ovat moreenimaata ja etelä- ja pohjoisrantaan rajautuu peltomaata. Järven lähiympäristössä sijaitsee useita maatiloja ja varsin runsaasti vapaa-ajan asuntoja (noin 40). Niille johtaa tiet Tammelan ja Toijalan yhdistävältä yhdystieltä 2846. Tammelan ja Urjalan välinen raja ylittää järven niin, että suurin osa järven eteläosasta kuuluu Tammelaan.


title: Hirsjärvi (Tammela)

text: Vuonna 1960 julkaistussa peruskartassa järven itäranta oli melko tyhjä, mutta seuraavassa vuoden 1979 kartassa rantaan on rakennettu runsaasti kesämökkejä.


title: Vokologia

text: Vokologia on tiede, joka tutkii ja harjoittaa ihmisääntä. Sen tutkimuskohteita ovat muun muassa äänen ja puheen tuottaminen ja vastaanottaminen sekä puhesignaalin akustinen rakenne. Vokologian tavoitteisiin kuuluu olennaisesti myös erityisesti ammatissaan paljon puhetta käyttävien henkilöiden äänellisen suorituskyvyn kehittäminen ja analysointi.


title: Vokologia

text: Vokologiaa voi opiskella Suomessa ainoastaan Tampereen yliopistossa kasvatustieteiden yksikössä.


title: Ketogeneesi

text: Ketogeneesi on maksan ja munuaisten soluissa tapahtuva prosessi, jossa asetyylikoentsyymi-A:n asetyyliryhmistä muodostetaan asetoasetaattia. Asetoasetaatti hapetetaan entsymaattisesti edelleen betahydroksibutyraatiksi, mutta se voi myös hajota spontaanisti asetoniksi ja hiilidioksidiksi. Näitä ketogeneesin lopputuotteita kutsutaan ketoaineiksi.


title: Ketogeneesi

text: Ketoaineita muodostuu tavallisesti glukoneogeneesin yhteydessä. Rasvahappojen β-hapettamisessa syntyvää asetyylikoentsyymi-A:ta ei voida glukoneogeneesin käynnissä ollessa hapettaa normaalisti mitokondrioissa, vaan ylimääräisestä asetyylikoentsyymi-A:sta muodostetaan 3-hydroksi-3-metyyligultaryyli-koentsyymi-A-syntaasin katalysoimana 3-hydroksi-3-metyyliglutaryyli-koentsyymi-A:ta (HMG-KoA) ja edelleen mitokondriossa 3-hydroksi-3-metyyligultaryyli-koentsyymi-A-lyaasin (HMG-KoA-lyaasi, HL) katalysoimassa reaktiossa ketoaineita.


title: Ketogeneesi

text: HMG-KoA on myös mevalonihapon esiaste, siitä muodostetaan kolestrolia ja muita lipidejä.


title: Ketogeneesi

text: HMG-KoA:ta muodostuu myös leusiinin kataboliatuotteena.


title: Ketogeneesi

text: HMG-KoA-lyaasin puute johtaa vaikeaan aivojen kehityshäiriöön. Oireena on 3-metyyliglutakoni- ja 3-metyyliglutaarihappovirtsaisuus.


title: Francisco de Zurbarán

text:
Francisco de Zurbarán (7. marraskuuta 1598 Fuente de Cantos, Extremadura – 27. elokuuta 1664 Madrid) oli espanjalainen taidemaalari. Zurbarán oli Espanjan barokkimaalauksen mestareita.
Hänet tunnetaan uskonnollisista munkkeja, nunnia ja marttyyrejä kuvaavista maalauksistaan sekä asetelmistaan.


title: Francisco de Zurbarán

text: Zurbaránin käytti hehkuvia värejä, ja korosti usein voimakkaasti valon ja varjon kontrastia. Hänen väriasteikkonsa muuttui hillitymmäksi ja tekotapansa ilmavammaksi myöhäiskauden maalauksissa.


title: Jean Fouquet

text: Jean Fouquet tai Foucquet (noin 1420–1481) oli ranskalainen taidemaalari ja kirjamaalari. Fouquet kuului 1400-luvun ranskalaisen renessanssin suurimpiin mestareihin. Hänen oletetaan olevan miniatyyrimuotokuvien maalauksen keksijä.


title: Jean Fouquet

text: Fouquet'n maalaukset olivat miniatyyrimaalaukseen perustuvaa hienostunutta hovitaidetta. Hänen tuotannossaan yhdistyi miniatyyrimaalaukseen flaamilaisen realismin ja Italian varhaisrenessanssin piirteitä. Hän sovelsi myös taitavasti perspektiiviä.


title: Jean Fouquet

text: Fouquet oli ensimmäinen ranskalainen taiteilija, joka matkusti Italiaan 1437 ja tutustui varhaisrenessanssin taiteeseen. Taitavien miniatyyrien ohella hän maalasi taulumaalauksia ja alttarilaitteita, kuten "Melunin diptyykin".


title: Medhi Benatia

text: Medhi Benatia (, s. 17. huhtikuuta 1987 Courcouronnes, Ranska) on marokkolainen jalkapalloilija. Puolustajana pelaava Benatia edustaa Italiassa pelaavaa Juventusta. Benatian omistaa kuitenkin tällä hetkellä Bundesliigassa pelaava Bayern München, mutta Juventuksella on häneen 17 miljoonan euron osto-optio.


title: Medhi Benatia

text: Benatia siirtyi Ranskan Ligue 2:ssa pelanneeseen Clermontiin kesäkuussa 2008. Hän pelasi joukkueessa kaksikautta, kunnes italialainen Udinese teki Benatian kanssa helmikuussa 2010 viiden vuoden sopimuksen. Benatia siirtyi kesällä Udineseen. Hän nousi avauskaudellaan joukkueen avauskokoonpanoon ja pelasi kauden aikana 34 Serie A ottelua, joissa hän teki kolme maalia. Hänen ensimmäinen Serie A ottelu oli 11. syyskuuta 2010 Interiä vastaan.


title: Medhi Benatia

text: 13. heinäkuuta 2013 Benatia siirtyi viiden vuoden sopimuksella AS Romaan. Hän riitautui kauden 2013-14 aikana seurajohdon kanssa ja siirtyikin näin elokuussa 2014 Saksan suurseuraan Bayern Müncheniin. Heinäkuussa 2016 Benatia siirtyi Italialaisjätti Juventukseen vuoden lainalla, joka maksoi 3 miljoonaa euroa. Juventuksella on osto-optio, jolla hän siirtyisi pysyvästi Italiaan.


title: Medhi Benatia

text: Maajoukkuetasolla Benatia edusti nuorten tasolla muun muassa Ranskan alle 16-vuotiaiden maajoukkuetta, jossa pelasi tuolloin myös Karim Benzema ja Samir Nasri. Sittemmin Benatia on edustanut aikuisten tasolla Marokkoa vuodesta 2008 lähtien. Hän teki ensimmäisen maalinsa Marokon paidassa 4. kesäkuuta 2011 Afrikan kisojen karsintaottelussa Algeriaa vastaan.


title: Medhi Benatia

text: Marokko selvitti myös tiensä Afrikan-mestaruuskisoihin karsintojen kautta ja Benatia tuli valituksi vuoden 2012 Afrikan-mestaruuskisoihin. Marokko kuitenkin jäi alkulohkoon. Benatia pelasi turnauksessa kaksi ottelua saatuaan turnauksen aikana kaksi keltaista korttia, jonka myötä hän joutui pelikieltoon viimeisestä ottelusta.Benatian isä on kotoisin Marokosta ja äiti Algeriasta.


title: Chakib Benzoukane

text: Chakib Benzoukane (s. 7. elokuuta 1986 Marrakech) on marokkolainen jalkapalloilija. Laitapuolustajana pelaava Benzoukane edustaa Bulgarian pääsarjassa pelaavaa Levski Sofiaa.


title: Chakib Benzoukane

text: Benzoukane aloitti ammattilaisuransa Marokon pääsarjassa Kawkab Marrakechin riveissä vuonna 2005. Hän pelasi seurassa kaksi kautta ennen siirtymistään Bulgarian pääsarjaan Levski Sofian riveihin vuonna 2007.


title: Chakib Benzoukane

text: Maajoukkuetasolla Benzoukane on edustanut Marokkoa vuodesta 2009 lähtien.


title: Mohammed Berrabeh

text: Mohammed Berrabeh (s. 2. lokakuuta 1985 Oujda) on marokkolainen jalkapalloilija. Keskikentällä pelaava Berrabeh edustaa Marokon pääsarjassa pelaavaa Wydad Casablancaa.


title: Mohammed Berrabeh

text: Maajoukkuetasolla Berrabeh on edustanut Marokkoa vuodesta 2010 lähtien. Hän pelasi toisen maaottelunsa 5. syyskuuta 2010 Keski-Afrikan tasavaltaa vastaan.


title: Mbark Boussoufa

text: Moubarak Boussoufa (, s. 15. elokuuta 1984 Amsterdam, Alankomaat) on marokkolainen jalkapalloilija. Keskikentällä pelaava Boussoufa edustaa Venäjän valioliigassa pelaavaa Anži Mahatškalaa.


title: Mbark Boussoufa

text: Boussoufa aloitti jalkapalloilun 12-vuotiaana Ajaxin nuorten akatemiassa, josta hän siirtyi 17-vuotiaana Englantiin Chelsean nuorten joukkueeseen.


title: Mbark Boussoufa

text: Boussoufa oli kaudella 2003–2004 kirjoilla Chelsean edustuksessa, mutta ei pelannut otteluakaan. Hän siirtyi kesällä 2004 Belgiaan Gentiin, jossa hän kuului joukkueen avausmiehistöön. Toisen kauden päätteeksi Boussoufa palkittiin Soulier d'ébène palkinnolla, joka myönnetään Belgian pääsarjassa pelaavalla parhaalle afrikkalaiselle tai afrikkalaistaustaiselle pelaajalle. Lisäksi hänet palkittiin myös Belgian sarjan parhaaksi pelaajaksi ja vuoden nuoreksi pelaajaksi.


title: Mbark Boussoufa

text: Kahden kauden jälkeen Boussoufa siirtyi kesäkuussa 2006 neljän vuoden sopimuksella Anderlechtiin 3,5 miljoonan euron siirto korvauksella. Kaudet 2008-2009 ja 2009-2010 olivat Boussoufan kannalta menestyksekkäät kun hänet palkittiin kahdesti peräkkäin Soulier d'ébène -palkinnolla, sekä valittiin Belgian pääsarjan parhaaksi pelaajaksi.


title: Mbark Boussoufa

text: 10. maaliskuuta 2011 Boussoufa siirtyi venäjälle Anži Mahatškalaan. Avausottelunsa hän pelasi Rubin Kazania vastaan 3. huhtikuuta 2011 tultuaan vaihtosta kentälle. Boussoufa nousi avaukseen jo seuraavassa ottelussa Tom Tomskia vastaan. Maalinteossa Boussoufa onnistui ensi kerran kahdeksannessa ottelussaan Lokomotiv Moskovaa vastaan.


title: Mbark Boussoufa

text: Boussoufa on edustanut Marokkoa vuodesta 2006 lähtien. Hän pelasi ensimmäisen maaottelunsa 23. toukokuuta 2006 Yhdysvaltoja vastaan.


title: Mbark Boussoufa

text: Boussoufa onnistui tekemään kaksi maalia 9. helmikuuta 2011 pelatussa harjoitusottelussa Nigeriä vastaan.


title: Mbark Boussoufa

text: Boussoufa valittiin Marokon joukkueeseen vuoden 2012 Afrikan-mestaruuskisoihin. Hän pelasi turnauksessa kaksi ottelua, Tunisiaa ja Nigeriä vastaan. Marokon kisat päättyivät alkulohkoon.Henkilökohtaiset


title: Adil Hermach

text: Adil Hermach (, s. 27. kesäkuuta 1986 Nîmes, Ranska) on marokkolainen jalkapalloilija. Keskikentällä pelaava Hermach edustaa Saudi-Arabian valioliigassa pelaavaa Al-Hilalia.


title: Adil Hermach

text: Hermach aloitti jalkapalloilun synnyinkaupungissaan Nîmes Olympiquessa ja oli kirjoilla edustusjoukkueessa 15-vuotiaana. Hän pelasi myöhemmin ensimmäiset ottelunsa aikuisten tasolla kaudella 2003-2004 Championnat National sarjatasolla. Sittemmin kesällä 2004 Hermach siirtyi RC Lensin reservijoukkueeseen, jossa hän pelasi neljän kauden ajan. Hän oli kaudella 2007-2008 kirjoilla Lensin edustuksessa, mutta ei pelannut otteluakaan vaan siirtyi tammikuussa 2008 belgialaiseen Roeselareen lainalle. Palattuaan takaisin Lensin Hermach nousi joukkueen kokoonpanoihin mukaan. Hän pelasi muun muassa 34 ottelua kaudella 2009-2010.


title: Adil Hermach

text: Kesäkuussa 2011 Hermach siirtyi kuuden vuoden sopimuksella Saudi-Arabian valioliigassa pelaavaan Al-Hilaliin.


title: Adil Hermach

text: Hermach on edustanut Marokkoa vuodesta 2008 lähtien. Hän pelasi ensimmäisen maaottelunsa 26. maaliskuuta 2008 Belgiaa vastaan. Hänet valittiin myös vuoden 2012 Afrikan-mestaruuskisoihin, jossa Hermach pelasi yhden ottelun Gabonia vastaan. Marokon kisat päättyivät alkulohkoon.


title: Hassane Alla

text: Hassane Alla (, s. 24. marraskuuta 1980 Oujda) on marokkolainen jalkapalloilija. Keskikentällä pelaava Alla edustaa Ranskan Ligue 2:ssa pelaavaa Le Havrea.


title: Hassane Alla

text: Alla on edustanut Marokkoa hajanaisesti vuodesta 2004 lähtien. Hän kuului Marokon joukkueeseen vuoden 2004 Afrikan kisoissa, jossa maa saavutti hopeaa.


title: Thilo Sarrazin

text: Thilo Sarrazin (12. helmikuuta 1945 Gera, Saksa) on saksalainen poliitikko. Hän kuuluu Sosiaalidemokraattiseen puolueeseen. Hän on Saksan arvostetuimpia taloustieteilijöitä ja toiminut korkeissa viroissa. Sarrazin tunnetaan provosoivien mielipiteiden esittäjänä.


title: Thilo Sarrazin

text: Thilo Sarrazin syntyi Gerassa vuonna 1945 ja pakeni äitinsä kanssa sotaa Recklinghauseniin. Sarrazin kasvoi lääkäriperheessä. Hän toimi 39 vuotta sekä Länsi-Saksan että yhdistyneen Saksan korkeimmissa viroissa ja oli Saksan jälleenyhdistymisen pääsuunnittelijoita ja -toteuttajia. Vuosina 2002–2009 Sarrazin oli Berliinin "Finanzsenator", rahoituksesta vastaava senaattori. Vuonna 2009 hänet nimitettiin Saksan keskuspankin johtokuntaan. Sarrazin erosi johtokunnasta vuonna 2010, kun hänen lausuntojaan maahanmuuttajista arvosteltiin. Hänet myös hyllytettiin puolueestaan, mutta otettiin myöhemmin takaisin.


title: Thilo Sarrazin

text: Vuonna 2009 Thilo Sarrazin sanoi "Lettre Internationalille" antamassaan haastattelussa muun muassa, että turkkilaiset ja arabit pummaavat valtiolta ja että he ovat kykenemättömiä kotoutumaan. Sarrazinin lausunnoista valitettiin Berliinin yleiselle syyttäjälle, mutta valitus hylättiin, koska kommenttien katsottiin olevan Saksan sananvapauslain mukaan sallittuja. Syyttäjän päätöksestä valitettiin, mutta valitus hylättiin. Heinäkuussa 2010 turkkilaisten kulttuurijärjestö vei asian Yhdistyneiden kansakuntien rasismin vastaisen komitean käsiteltäväksi. Komitea ilmoitti huhtikuussa 2013, että Sarrazinin syyttämättäjättämisellä Saksa rikkoi kansainvälistä rasismin vastaista sopimusta. Komitea antoi Saksan valtiolle uhkavaatimuksen, jolla se velvoitti maan ilmoittamaan, mihin toimiin se aikoo tapauksessa ryhtyä.


title: Thilo Sarrazin

text: Kesällä 2010 Thilo Sarrazin julkaisi populistiseksi yhteiskunta-analyysiksi luonnehditun kirjan "Deutschland schafft sich ab" ("Saksa lopettaa itsensä"). Kirjassa hän esittää muun muassa, että Saksassa on liikaa muslimeja, he kotoutuvat muita siirtolaisia heikommin ja he ovat tyhmempiä kuin muut saksalaiset. Maan johtavat poliitikot Angela Merkeliä myöten, keskuspankin johtokunta sekä älymystö tuomitsivat kirjan, mutta kansan keskuudessa mielipiteet jakautuivat. Kirja myytiin nopeasti loppuun. Sitä on myyty yli 1,5 miljoonaa kappaletta ja se on Saksan toisen maailmansoden jälkeisen ajan myydyin ei-kaunokirjallinen teos.


title: Seppo Nikkilä (jalkapalloilija)

text: Seppo Nikkilä (s. 10. tammikuuta 1962) on entinen suomalainen jalkapalloilija.


title: Seppo Nikkilä (jalkapalloilija)

text: Hyökkääjänä pelanneen Nikkilän ura alkoi Tampereen Pallo-Veikoista 1981. Hän oli mukana nostamassa seuraa 3. divisioonasta 1. divisioonaan 1981–1986. Kaudeksi 1987 Nikkilä siirtyi mestaruussarjassa pelanneeseen Tampereen Ilvekseen. Hän pelasi Ilveksessä 1987–1995 ja voitti Suomen Cupin 1990. Kaikkiaan Nikkilä pelasi yhdeksän kauden aikana 196 pääsarjatason ottelua, joissa hän teki 46 maalia.


title: Seppo Nikkilä (jalkapalloilija)

text: Nikkilä pelasi maajoukkueessa vuonna 1988 neljä maaottelua, joissa hän teki kaksi maalia. Peliuran jälkeen Nikkilä on toiminut jalkapallovalmentajana ja valmentaa nykyään mm. Ilveksen A-nuoria.


title: Ronald

text: Ronald on miehen etunimi, skotlantilainen muunnos skandinaavisesta nimestä Ragnvaldr, joka on yhdistelmä sanoista "regin" (neuvo) ja "valdr" (hallitsija).,


title: Ronald

text: Suomessa nimi Ronald on 1900-luvun alusta vuoden 2009 loppuun mennessä annettu 463 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Ronaldin nimipäivä on 5. syyskuuta.


title: Aleksandr Šustov

text: Aleksandr Andrejevitš Šustov (, s. 29. kesäkuuta 1984) on venäläinen korkeushyppääjä.


title: Aleksandr Šustov

text: Šustov sijoittui 12:nneksi alle 23-vuotiaiden EM-kilpailuissa Erfurtissa 2005. Hän voitti kultaa Bangkokin universiadeissa 2007 tuloksella 231 ja oli neljäs Torinon sisäratojen EM-kilpailuissa 2009. Hän voitti 2010 Euroopan joukkuemestaruuskilpailujen korkeushyppykilpailun ja Venäjän ulkoratojen mestaruuden. Barcelonan EM-kilpailuissa hän voitti kultaa ennätystään sivunneella tuloksella 233. Hän oli hypännyt saman tuloksen aiemmin kesällä 2010 Sotšissa ja Žukovskissa. Pariisin sisäratojen EM-kilpailuissa 2011 Šustov sijoittui kolmanneksi tuloksella 234 cm. Myöhemmin samana vuonna hän hyppäsi ennätyksekseen 236 cm Tšeboksaryssa ja sijoittui kahdeksanneksi Daegun MM-kilpailuissa. Lontoon olympialaisissa 2012 hän karsiutui loppukilpailusta. Moskovan MM-kilpailuissa 2013 hän sijoittui seitsemänneksi.


title: Ismo Niskakoski

text: Ismo Niskakoski (s. 2. kesäkuuta 1948 Reisjärvi) on entinen suomalainen jalkapalloilija.


title: Ismo Niskakoski

text: Laitapuolustajana pelannut Niskakoski edusti urallaan Lahden Reipasta 1964–1973 ja Lahden Palloseuraa 1974–1975 . Hän voitti Reippaassa kaksi Suomen mestaruutta vuosina 1967 ja 1970. Kaikkiaan Niskakoski pelasi 10 kauden aikana 76 pääsarjatason ottelua, joissa hän teki neljä maalia.


title: Ismo Niskakoski

text: Niskakoski pelasi maajoukkueessa kaksi maaottelua vuonna 1968.


title: Anders Thulé

text: Anders Thulé (11. heinäkuuta 1813 Kila, Ruotsi - 29. helmikuuta 1872 Kangasala, Suomi) oli ruotsalaissyntyinen urkujenrakentaja, joka perusti Suomeen Kangasalan urkutehtaan.


title: Anders Thulé

text: Thulésta piti alun perin tulla lukkari, mutta hän päätyi kuitenkin teknisemmälle alalle. Hän työskenteli Suomeen tullessaan työnjohtajana ruotsalaisen Gustaf Anderssonin urkurakentamolla. Ensimmäiset Thulén omalla nimellä rakentamat urut valmistuivat 1844 Tammisaaren kirkkoon, toiset 1845 Kangasalan kivikirkon ensimmäisiksi uruiksi. Thulén aikana yritys oli enemmänkin käsityöverstas kuin urkutehdas. Urkumestarin itsensä lisäksi tehtaalla työskenteli oppipoikia ja kisällejä. Tehtaan johtajaksi siirtyi 1872 Anders Thulén poika Bror Axel Thulé. Tulenheimon suku on hänen jälkeläisiään.


Jääkiekon nuorten maailmanmestaruuskilpailut 2011 järjestettiin Yhdysvalloissa 26. joulukuuta 2010 - 5. tammikuuta 2011. Ottelupaikkoina olivat HSBC Arena Buffalossa sekä Niagaran yliopiston kampus Lewistonissa, New Yorkissa.


title: Jääkiekon nuorten maailmanmestaruuskilpailut 2011

text: Ottelut


text:
Ottelut
Ottelut
Ottelut
Sveitsi sijoittui kisoissa lopulta viidenneksi ja Suomi kuudenneksi.


text: Norja ja Saksa tippuivat 1. divisioonaan.


title: Rentun ruusu

text: Rentun ruusu voi tarkoittaa seuraavia:


title: Olkkolan kirkko

text: Olkkolan kirkko on rukoushuone Haapajärven seurakunnassa. Kirkko sijaitsee Olkkolan kylässä Kantatie 58:n varrella hieman yli kymmenen kilometrin päässä Haapajärven keskustaajamasta Kärsämäelle päin. Olkkola on noin 50 asukkaan kylä, jonka paras tuntomerkki kirkko on.


title: Olkkolan kirkko

text: Kyläkirkko on rakennettu 1920–luvulla lestadiolaiseksi rukoushuoneeksi. Rakennusta ei ole koskaan vihitty kirkoksi tai kappeliksi ja siellä järjestetään kirkollisia toimituksia vain muutaman kerran vuodessa. Rukoushuonetta ympäröivä hautausmaa siirtyi seurakunnan omistukseen 1948 ja rukoushuonerakennus 1960.


title: Anaconda 3: Offspring

text: Anaconda 3: Offspring on vuonna 2008 valmistunut kauhu- ja toimintaelokuva. Se on Anaconda-elokuvasarjan kolmas osa. Elokuva sai vielä yhden jatko-osan vuonna 2009.


title: Anaconda 3: Offspring

text: Elokuvassa palkkatappaja hyväksyy miljardöörin antaman tehtävän. David Hasselhoffin näyttelemä Hammett yrittää pyydystää vaarallisen käärmeen, joka voi mahdollisesti parantaa terminaalivaiheeseen edenneen sairauden.


title: AGM-114 Hellfire

text: AGM-114 Hellfire on yhdysvaltalainen pääasiassa ilmasta maahan ammuttava panssarintorjuntaohjus. Se voidaan laukaista yhtä hyvin ilmasta, mereltä kuin maalta. Nimi Hellfire tulee sen pääasiallisesta laukaisualustasta ja ohjuksen toimintaperiaatteesta "HELicopter Launched FIRE-and-forget" ("helikopterista laukaistava ammu-ja-unohda-ohjus"). Nimen kaksoismerkityksellä viitataan aseessa käytettävään alumiinijauheeseen pohjautuvaan termobaariseen räjähteeseen, jonka teho eläviä kohteita vastaan perustuu pääasiassa, äärimmäisestä kuumuudesta ja polttovaikutuksesta huolimatta, korkean ja pitkäkestoisen painevaikutuksen aiheuttamaan keuhkojen repeämiseen ja tukehtumiseen. Ohjus on ollut käytössä taistelukentillä 1980-luvulta lähtien.


title: AGM-114 Hellfire

text: Ohjuksen kehitys alkoi vuonna 1974 vaatimuksena kehittää helikoptereista laukaistavalle ohjukselle.


title: Pertti Kukkonen

text: Pertti Kukkonen (s. 1954 Hämeenlinna) on suomalainen kuvanveistäjä.


title: Pertti Kukkonen

text: Kukkonen on opiskellut Suomen taideakatemian koulussa 1978–1983. Hän on pitänyt runsaasti näyttelyjä sekä kotimaassa että ulkomailla, ja hänen teoksiaan on niin julkisissa tiloissa kuin kokoelmissakin. Materiaaleinaan hän on aiemmin käyttänyt puuta ja pronssia mutta yhä enemmän myös betonia.


title: Pertti Kukkonen

text: Vantaan Pyhän Laurin kappelissa on hänen teoksensa "Ristin tie", jonka hän toteutti kappelin rakennusvaiheessa. Se koostuu seinään rakennusvaiheessa tehdyistä reliefeistä ja valaistuksista kappelin ulkomuurissa.


title: Pyöräily kesäolympialaisissa 1932

text: Vuoden 1932 kesäolympialaisten pyöräily järjestettiin 1. – 4. elokuuta 1932 Kaliforniassa, Yhdysvalloissa. Tämä oli yhdeksäs kerta kun laji oli mukana olympialaisten ohjelmassa. Mukana oli 64 osanottajaa 13 eri maasta. Tapahtumia oli kuusi. Tapahtumat pidettiin ainoastaan miehille.


title: Jordanian koripallomaajoukkue

text: Jordanian koripallomaajoukkue edustaan Jordaniaa koripallon maajoukkuekilpailuissa.


title: Jordanian koripallomaajoukkue

text: Ensimmäisen kerran maa selviytyi Aasian-mestaruuskilpailuihin vuonna 1983. Jordania sijoittui alkulohkossaan toiseksi Japanin jälkeen. Maan sijoitus oli lopulta kisojen kuudes. Ensimmäisen arvokisamitalin Jordania voitti vuoden 2009 kisoista, jolloin maa voitti Aasian-mestaruuskilpailuiden pronssiottelussa Libanonin. Voitolla Jordania varmisti myös pääsyn vuoden 2010 MM-kilpailuihin. MM-kisoissa maa hävisi kaikki alkulohkon pelinsä. Lähimpänä voittoa maa oli ottelussa Australiaa vastaan, jolloin Jordania hävisi luvuin 76–75.


title: Sale el Sol

text: Sale el Sol (auringonnousu) englanninkieliseltä nimeltään The Sun Comes Out on Shakiran yhdeksäs studioalbumi. Albumi julkaistiin 19. lokakuuta 2010.


title: Sale el Sol

text: Shakira äänitti vuosina 2008–2010 yli 60 kappaletta materiaaliksi kahdelle vuoden välein julkaistavalle albumilleen.


title: Sale el Sol

text:
Vuonna 2009 Shakira julkaisi niistä ensimmäisen, kriitikoiden ylistämän She Wolf-albumin, jolla hän kokeili elektronista musiikkia. Albumi menestyi nykypäivän mittapuussa hyvin.
Shakira sai paljon uusia kuuntelijoita uusilta alueilta. Jotkut pitkäaikaiset fanit eivät kuitenkaan pitäneet uudesta ja yllättävästä linjasta. Heidän keskuudessaan on uumoiltu, ettei Shakira itsekään tuntenut oloaan kotoisaksi elektronisen musiikin parissa.


title: Sale el Sol

text:
Levyistä jälkimmäinen Sale el Sol / The Sun Comes Out palaa jälleen Shakiralle tuttuihin musiikkisuuntauksiin, joita kuunnellaan uudesta perspektiivistä.
Kappaleet ovat pääosin espanjaksi, mutta joukkoon mahtuu myös neljä englanninkielistä.
Shakira haluaa laulaa sekä omalla kielellään; espanjaksi, että kielellä, joka välittää sanoitusten merkityksen mahdollisimman monille kuuntelijoille ympäri maailmaa; englanniksi.


title: Sale el Sol

text: Levyn musiikilliset suuntaukset voi jaotella kolmeen ryhmään:


title: Sale el Sol

text:
Latinomusiikkipuoli sisältää Shakiralle tunnuksenomaisia aurinkoisia, rytmikkäitä ja tanssittavia kappaleita.
Tällä kertaa niihin uutta näkökulmaa tuovat karibialaiset merengue-rytmit kappaleissa "Loca" (englanniksi Dizzee Rascalin kanssa, espanjaksi El Catan), "Rabiosa" (englanniksi Pitbullin kanssa, espanjaksi El Catan) sekä "Addicted to You".
Omaan osastoonsa kuuluvat taianomaiset latinohiphop-vaikutteet viidakkomaisessa "Gordita":ssa, Shakiran ja Calle 13:en keskinäistä kemiaa räiskyvässä, paljon kehutussa duetossa.


title: Sale el Sol

text:
Tanssittavaan puoleen voisi vielä luokitella jalkapallon MM-kisojen 2010 tunnuskappaleen "Waka Waka".
Todella suuren suosion saaneesta kappaleesta on levyllä mukana aavistuksen rokkaavampi ja elektronisempi K-Mix sekä englanniksi, että espanjaksi.


title: Sale el Sol

text:
Tunteelliset balladit tuovat esille Shakiran tulkinnan.
Ne todistavat, että hän pystyy paljon muuhunkin, kuin seksikkäisiin tanssikappaleisiin.
Kevyesti itä-aasialaisvaikutteinen "Antes de la Seis" on herkkä, Shakiran varhaisten albumien balladeita muistuttava kappale.
"Lo Que Mas" on perinteisempi pianovetoinen haikea balladi, "Islands" on Shakiran upea versio isobritannialaisen The XX-bändin yksinkertaisen tyylikkäästä kappaleesta.
Islands on ensimmäinen koskaan Shakiran albumilla julkaistu cover-kappale.
The XX:n Islands on yksi laulajattaren omista lempikappaleista.
"Mariposas" on iloisesti rakkautta huokuva rockpop-kappale.


title: Sale el Sol

text:
Nimikkokappale "Sale el Sol" muistuttaa huomattavasti levyjen Pies Descalzos ja Donde Estan los Ladrones pop-rock kappaleita. Sale El Sol sisältää lohduttavaa sanomaa, "aurinko nousee myrskyn jälkeen".
Jotkut mieltävät She Wolf-albumin myrskyksi ja Sale El Sol-albumin sen jälkeen nousevaksi auringoksi.
Shakira itse omisti kappaleen koomassa makaavalle ystävälleen, Gustavo Ceratille, sitä ensi kertaa esittäessään.
Ensiesityksen jälkeen kappale on noussut uudeksi Shakira-klassikoksi.


title: Sale el Sol

text:
Shakira on sanonut olevansa pop-artisti, jolla on rock-artistin sydän.
Sen todellakin huomaa levyn rockeimmissa kappaleissa, jotka ovat nousseet erityisesti fanien suosikeiksi.
Devocion on emotionaalista stadion-rockia Gustavo Ceratin taidokkailla kitarasooloilla ja John Hillin elektronisilla mausteilla.
Tu Boca puolestaan on todella revittelevää ja viettelevää rockia, jossa Shakiran ääni pääsee täysiin oikeuksiinsa, mikä ihastuttaa monia, mutta saattaa kauhistuttaa siihen tottumattomia.


title: Sale el Sol

text: Shakiran sanojen mukaan albumi on saanut vaikkutteita koko hänen 20-vuotiselta uraltaan musiikkimaailmassa.


title: Sale el Sol

text: Uudella levyllään Shakira on vakuuttanut sekä kriitikot, että fanit.


title: Sale el Sol

text:
The Sun Comes Out on saanut vuoden parhaimpia levyarvosteluja. Albumia on myyty yli miljoona kappaletta kuudessa viikossa, mikä on nykyaikana huima saavutus etenkin espanjankieliselle albumille.
Listaykkösen paikan The Sun Comes Out / Sale el Sol on saavuttanut muiden muassa Belgiassa, Ranskassa, Kreikassa, Italiassa, Meksikossa, Portugalissa, Espanjassa, Sveitsissä ja USA:n latinoalbumilistalla.
Albumi on menestynyt todella hyvin ympäri maailmaa, koska Shakiran kuulijakunta on laaja ja hänen musiikkinsa tavoittaa paljon erilaisia kuulijoita monipuolisuutensa vuoksi.


title: Sale el Sol

text:
Sale el Sol:ilta julkaistiin 1. syyskuuta 2010 merengue-tyylinen single "Loca", johon Shakira on samplannut El Catan kappaletta "Loca Con Su Tiguere".
Kappaleesta on kaksi eri versiota; englanninkielinen, jossa on mukana brittiräppäri Dizzee Rascal ja espanjankielinen, jossa esiintyy myös kappaleen alkuperäinen esittäjä El Cata. Loca on soinut runsaasti suomalaisilla radiokanavilla.
Kappaleen musiikkivideo kuvattiin elokuussa 2010 Barcelonassa, Espanjassa.
Videosta piti tulla alkuperäisen suunnitelman mukaan mustavalkoinen ja se piti kuvata studiossa.


title: Sale el Sol

text:
Shakiran mielestä sellainen video ei olisi oikein sopinut kappaleelle, joten kaksi päivää ennen kuvausten alkua hän päätti perua kuvaukset ja muuttaa suunnitelmaa.
Shakira ideoi, että kappaleen video kuvattaisiin käsikameralla Barcelonan kaduilla tehden hauskoja ja hulluja asioita.
Hetken neuvottelujen jälkeen videon ohjaaja ja Shakiran ystävä Jaume De Laiguanakin innostui ideasta.
Lopputuloksena oli kesäinen, iloinen ja spontaani video.
Shakira nähdään rullaluistelemassa, tanssimmassa rantabaarin pöydällä, hyppäämässä tuntemattoman moottoripyöräilijän selkään, tanssimassa suihkulähteessä ja uimassa fanien kanssa öisellä rannalla.


title: Sale el Sol

text:
Toinen singlejulkaisu on albumin nimikkokappale Sale el Sol, joka on paljon odotettu ensimmäinen poprock-single Shakiralta sitten vuoden 2005.
Shakiran ja kuohuviinimerkki Freixenetin yhteistyökampanjaan kuuluen Freixenet kustantaa kappaleen musiikkivideon ja dokumentin Shakiran hyväntekeväisyystyöstä.
Kauniilla ja talvisella videolla Shakira nähdään muun muassa lumisessa maisemassa bändinsä kanssa sekä kuljeskelemassa labyrintissä.
Video julkaistaan joulukuussa 2010 ja pätkää siitä käytetään Freixenetin perinteisessä joulumainoksessa.


title: Sale el Sol

text:
Tällä hetkellä Shakira on kiertueella kahden uusimman albuminsa tiimoilta.
The Sun Comes Out World Tour alkoi syyskuussa 2010 Pohjois-Amerikasta, jonka jälkeen kiertue siirtyi Eurooppaan, jossa se viipyy joulukuun loppuun asti.
Helmikuusta toukokuuhun 2011 Shakiran maailmankiertue on myös osa hänen Latinalaisessa Amerikassa järjestämäänsä uutta ja suurta kiertävää festivaalia; The Pop Festivalia.


title: Sale el Sol

text:
Shakira on itse säveltänyt, sanoittanut ja tuottanut kaikki kappaleet.
Alla muut kappaleiden tekoon osallistuneet.


title: Pyöräily kesäolympialaisissa 1948

text: Vuoden 1948 kesäolympialaisten pyöräily järjestettiin 7. – 11. elokuuta 1948 Lontoossa, Yhdistyneessä kuningaskunnassa. Tämä oli 11. kerta kun laji oli mukana olympialaisten ohjelmassa. Mukana oli 188 osanottajaa 33 eri maasta. Tapahtumia oli kuusi. Kaikki tapahtumat pidettiin ainoastaan miehille.


title: Evelyn Opela

text: Evelyn Opela (s. 4. helmikuuta 1945 Varnsdorfin sudeettialue, nyk. Varnsdorf, Tšekki) on saksalainen näyttelijä. Hän oli vuodesta 1986 naimisissa tuottaja Helmut Ringelmannin kanssa, kunnes Ringelmann kuoli 2011. Hän on näytellyt mm. sarjoissa Derrick ja Kettu.


title: Primetime Emmy 2010

text: 62. vuosittainen Primetime Emmy-gaala pidettiin 29. elokuuta 2010. NBC lähetti Nokia Theatressa järjestetyn tapahtuman, jonka juonsi Jimmy Fallon. Gaala oli 34. Emmy-gaalan jälkeen ensimmäinen, joka oli mahdollisuus nähdä live-esityksenä koko Yhdysvalloissa.


title: Primetime Emmy 2010

text: Joel McHale ja Sofía Vergara julkistivat 62. Primetime Emmy-gaalan ehdokkaat 8. heinäkuuta 2010 Pohjois-Hollywoodissa.


title: Primetime Emmy 2010

text: Eniten Emmy-ehdokkuuksia draamasarjoista sai "Mad Men" 17 ehdokkuudella. Komediasarjoista eniten ehdokkuuksia sai "Glee", yhteensä 19, ja minisarjoista "", yhteensä 24.


title: Belgian edustajainhuone

text: Belgian edustajainhuone on Belgian parlamentin alahuone, jossa on 150 edustajaa. Jäsenet valitaan joka neljäs vuosi parlamenttivaaleissa.


title: Belgian edustajainhuone

text: Nykyisenä puhemiehenä toimii Siegfried Bracke. Viimeisimmässä vaaleissa New Flemish Alliance-puolue oli edustajainhuoneen suurin ryhmä 31:llä paikalla.


title: Vilma Kesänen

text: Vilma Emilia Kesänen (s. 27. syyskuuta 1988 Tampere) on suomalainen koripalloilija.


title: Vilma Kesänen

text: Kesänen aloitti pääsarjauransa kaudella 2005–2006 Äänekosken Huiman paidassa. Kyseisenä kautena hän voitti SM-hopeaa. Myös seuraavalla kaudella joukkue saavutti mitalin, sillä Huima voitti SM-pronssia. Toukokuussa 2007 Kesänen siirtyi Lappeenrannan Catziin. Kaudella 2008–2009 Kesänen voitti SM-sarjan syöttökuninkuuden, mutta kärsi polvivammoista. Helmikuussa 2010 Kesänen solmi vuoteen 2011 saakka kestävän sopimuksen seuran kanssa.


title: Vilma Kesänen

text: Elokuussa 2015 Kesänen siirtyi Espanjan pääsarjajoukkue Universitario de Ferroliin. Kesällä 2016 hän teki jatkosopimuksen seuran kanssa.


title: Vilma Kesänen

text: Suomen maajoukkueessa Kesänen debytoi vuonna 2007 ottelussa Viroa vastaan. Vuoden 2009 alussa Kesänen nousi maajoukkueen aloittavaksi pelintekijäksi.


title: Vilma Kesänen

text: Lähde:


title: Mustatöyhtöjuhina

text: Mustatöyhtöjuhina ("Yuhina nigrimenta") on Etelä-, Kaakkois- ja Itä-Aasiassa tavattava rilleihin kuuluva varpuslintu.


title: Mustatöyhtöjuhina

text: Kooltaan mustatöyhtöjuhina on 11–12 cm. Lajin selkä ja siivet ovat väriltään harmaat. Pää on tummemman harmaa ja päälaella on musta töyhtö. Myös alue silmistä kirkkaan oranssiin nokkaan on musta. Vatsa on väriltään ruskehtavan valkoinen. Nuoret linnut ovat väriltään aikuisia mustatöyhtöjuhinoita ruskeampia. Koiras- ja naarasmustatöyhtöjuhinat muistuttavat toisiaan ulkonäöltään.


title: Mustatöyhtöjuhina

text: Mustatöyhtöjuhinan elinympäristö ulottuu Intiasta Kaakkois-Aasian maihin ja Kiinaan. Linnun elinympäristöä ovat ainavihantien metsien tiheiköt ja aluskasvillisuus. Mustatöyhtöjuhinan elinympäristöt sijaitsevat yleensä 450–2 100 metrin korkeudella merenpinnasta.


title: Mustatöyhtöjuhina

text: Mustatöyhtöjuhinat liikkuvat pienissä ryhmissä, joissa on yleensä alle 12 lintua. Ravintonaan laji käyttää pääasiassa pieniä selkärangattomia. Linnun pesimäkausi kestää huhtikuusta heinäkuulle. Mustatöyhtöjuhinan pesä on matalalla kasvavalla oksalla ja tehdään ruohoista, sammalista ja juurista. Naaras munii kolmesta neljään vaaleanruskeaa munaa.


title: GEO-IK

text:
Geo-IK eli Musson oli Neuvostoliiton vuonna 1981 aloittama ja on Venäjän federaation jatkama geodeettisten satelliittien sarja. Satelliitit lentävät matalilla Maan kiertoradoilla (LEO). Satelliittien avulla tarkennetaan karttojen ja muiden geodeettisten mallien tarkkuutta. Tämä auttaa mm. merentutkimusta. Satelliitteja alettiin valmistaa Neuvostoliiton satelliittipaikannuksen tarpeisiin, geoidi piti tuntea entistä tarkemmin, jotta paikannustarkkuus lisääntyisi.
1500 kg painavien GEO-IK-satelliittien lentokorkeus on 1500 km ja niiden kiertoradan inklinaatio ovat joko 73,6 tai 82,6 astetta, vuodesta 1986 alkaen vain edellistä inklinaatiota on käytetty.


title: GEO-IK

text:
Satelliitit on yleensä laukaistu Tsiklon-3-kantoraketeille Plesetskin kosmodromilta.
Satelliitit on valmistanut NPO Prikladnoi Mekhaniki (NPO PM) Krasnojarskissa. Satelliitin tekniikka perustuu saman valmistajan Tsikada-paikannussatelliittiin. Satelliitti on gravitaatiogradientti-stabiloitu.


title: GEO-IK

text: Geodeettisia mittalaitteita on viisi. Satelliitin 9,4 GHz tutka mittaa lentokorkeuden maan tai merenpinnasta 4-5 metrin tarkkuudella, tästä voidaan mitata maan pinnan korkeudet. Doppler-mittauksia tehdään 150 MHz ja 400 MHz taajuuksilla saavuttaen 1-3 cm mittaustarkkuus. Näitä mittauksia tehdään 12 tuntia vuorokaudessa. 5,7/3,4 GHz transponderi mittaa etäisyyttä tarvittaessa 3-5 metrin tarkkuudella. Laserpeilit satelliitin "kulmissa" mahdollistavat maasta tehtävän lasermittauksen 1,5 metrin tarkkuudella. Satelliitissa on vilkkuvalot (800-1200 J), jotka toimivat 1/3 Hz taajuudella ja observatoriot voivat mitata niiden avulla yöllä satelliitin aseman 1,5 kaarisekunnin tarkkuudella. Valo välähtää enintään 55 kertaa vuorokaudessa.


title: GEO-IK

text: GEO-IK satelliittien mittauksia tehdään 5 vuorokautena viikossa ja loput kaksi päivää käytetään suunnitelmien ja ennusteiden tekoon.


title: Yleishevonen

text: Yleishevonen on moneen eri käyttöön soveltuva hevosyksilö tai -rotu. Termiä käytetään joskus kuvaamaan hevostyyppiä, joka sijoittuu rakenteeltaan, temperamentiltaan ja mahdollisesti käyttötarkoitukseeltaan kylmäverisen ja lämminverisen välille.


title: Yleishevonen

text: Suomessa yleishevosrotuna tunnetaan erityisesti sekä ammattimaisessa raviurheilussa että monipuolisena harraste- ja opetusratsuna käytettävä, alun perin työhevosena jalostettu suomenhevonen. Toinen usein yleishevoseksi laskettava rotu on vuonohevonen. Suuressa osassa maailmaa yleishevostyyppiä ei käytetä rotujen luokittelussa, ja muualla yleishevosiksi katsutut rodut määritellään raskaiksi lämminverisiksi, kevyiksi kylmäverisiksi tai pienen koon perusteella poneiksi mahdollisesta hevosmaisesta rakenteesta riippumatta.


title: Yleishevonen

text: Yleishevoset eivät yleensä sovellu korkeatasoiseen kilpailukäyttöön, mutta harrastus- ja opetuskäytössä ne ovat arvokkaita.


title: Katri Haahti

text: Katri Haahti (16. maaliskuuta 1957 Turku) on suomalainen tekstiilitaiteilija. Haahti on opiskellut 1979–1986 Taideteollisen korkeakoulun tekstiilitaiteen linjalla ja valmistunut taiteen maisteriksi.


title: Katri Haahti

text: Haahti on suunnitellut kirkkotekstiilit useisiin kirkkoihin, muun muassa Vantaan Pyhän Laurin kirkkoon rakennuksen 500-vuotisjuhlavuonna. Hänen teoksiaan on muun muassa Suomen valtion kokoelmissa.


title: Gspaltenhorn

text: Gspaltenhorn on Bernin Alpeilla Sveitsissä sijaitseva 3 437 metriä korkea vuorenhuippu.


title: Sven Hansson

text: Sven Hansson oli ruotsalainen hiihtäjä. Hän oli mukana maansa pronssia voittaneessa viestijoukkueessa Lahden MM-kisoissa 1938.


title: Gletscherhorn

text: Gletscherhorn on Bernin Alpeilla, Sveitsissä, Bernin ja Wallisin kantonien rajalla sijaitseva 3 983 metriä korkea vuorenhuippu. Vuori on osa Sveitsin Alpit Jungfrau-Aletsch -maailmanperintökohdetta.


title: Tschingelhorn

text: Tschingelhorn on Bernin Alpeilla, Sveitsissä sijaitseva 3 562 metriä korkea vuorenhuippu.


title: Suuri Suomalainen Derby

text:
Suuri Suomalainen Derby on Vermon raviradalla vuosittain syksyllä järjestettävä 4-vuotiaiden lämminveristen suurkilpailu. Derbyn alkaessa vuonna 1970 kilpailupaikkana oli Käpylän ravirata.
Kilpailu juostaan autolähetyksellä 2600 metrin matkalla. Suuren Suomalaisen Derbyn kilpailuennätyksen juoksi Jonesy vuonna 2014 ajalla 1.13,2.


title: Suuri Suomalainen Derby

text: Derby on ennakkomaksullinen kilpailu, johon hevoset ilmoitetaan 1-vuotiaana varsana. Ilmoittautumisen jälkeen hevosesta maksetaan osallistumismaksuja aina nelivuotiskauden kesään asti. Maksueriä on seitsemän, summaltaan yhteensä 500 euroa. Kilpailun karsintoihin ovat oikeutettuja osallistumaan hevoset, jotka on maksettu kaikki maksuerät. Elokuussa ajettavista karsintalähdöistä selviää 12 hevosta syyskuun alkupuolen finaaliin. Vuonna 2016 Suuren Suomalaisen Derbyn ykköspalkinto oli 125 000 euroa, yhteensä finaalissa maksettiin palkintoja 220 000 euroa. Summa koostuu ennakkomaksujen lisäksi järjestävän radan sekä Suomen Hippoksen rahoituksesta.


title: Mücke Motorsport

text: Mücke Motorsport on saksalainen autourheilutalli. Tallin perustivat vuonna 1998 Peter Mücke ja hänen poikansa Stefan Mücke.


title: Mücke Motorsport

text: Talli osallistui Saksan Formula ADAC BMW-sarjaan, jossa se voitti mestaruuden debyyttikaudellaan. Seuraavana vuonna talli osallistui Saksan F3-sarjaan. Vuodesta 2003 talli on kilpaillut F3 Euroseries-sarjassa. Debyyttivuonnaan tallin kuljettaja Christian Klien sijoittui sarjan toiseksi neljällä voitollaan. Sebastian Vettel voitti Formula ADAC BMW-sarjan mestaruuden vuonna 2004 Mücke Motorsport-tiimissä.


title: Mücke Motorsport

text: Vuodesta 2005 Mücke Motorsport on osallistunut DTM-sarjaan. Debyyttivuonnaan tallin kuljettajina toimivat Stefan Mücke ja Alexandros Margaritis. Talli toimii yhteistyössä Mercedeksen kanssa. Vuonna 2007 Stefan jätti tiimin ja hänen tilalleen palkattiin Mathias Lauda. Tallissa ovat kilpailleet F1-kuljettajista Ralf Schumacher ja David Coulthard.


title: Mücke Motorsport

text: Vuonna 2010 Mücke Motorsport osallistui GP3-sarjaan yhteistyössä Ralf Schumacherin kanssa. Tallin kuljettajina toimivat Renger van der Zande, Nigel Melker ja Tobias Hegewald. Talli saavutti kauden aikana yhden palkintosijan. Vuonna 2011 tallissa ajoi toista kauttaan Nigel Melker, sen lisäksi uusina kuskeina ajoivat Michael Christensen ja Luciano Bacheta. Belgian kilpailusta lähtien Daniel Mancinelli korvasi Bachetan tallissa. Talli saavutti yhden voiton ja kolme kilpailun nopeinta kierrosta. Talli sijoittui loppupisteissä neljänneksi. Talli myöhemmin vetäytyi sarjasta vuonna 2012 juuri ennen kauden alkua.


title: Gerrit Voorting

text: Gerardus Petrus ”Gerrit” Voorting (18. tammikuuta 1923 Velsen – 30. tammikuuta 2015 Heemskerk) oli alankomaalainen maantiepyöräilijä ja olympiamitalisti. Hän voitti hopeaa maantieajosta Lontoon olympialaisissa 1948. Voorting voitti Ranskan ympäriajossa kaksi etappia, yhden vuonna 1953 ja yhden vuonna 1958. Hän myös piti hallussaan kilpailun johtajan keltaista paitaa yhteensä neljän etapin ajan.


title: Aletschhorn

text: Aletschhorn on Bernin Alpeilla Sveitsissä sijaitseva 4 193 metriä korkea vuorenhuippu. Se on yksi Bernin Alppien korkeimmista huipuista. Vuori kuuluu Jungfrau-Aletsch-maailmanperintökohteeseen.


title: Mittaghorn

text: Mittaghorn on Bernin Alpeilla, Bernin ja Wallisin kantonien rajalla, Sveitsissä sijaitseva 3 895 metriä korkea vuorenhuippu. Vuori kuuluu Sveitsin Alpit Jungfrau-Aletsch -maailmanperintökohteeseen.


title: Stéphane Dion

text: Stéphane Maurice Dion (s. 28. syyskuuta 1955) on kanadalainen poliitikko. Hän edustaa Kanadan liberaalipuoluetta ja toimi puolueen puheenjohtajana vuosina 2006–2008. Ennen poliittista uraansa Dion toimi akateemikkona.


title: Verdaguerin metroasema

text: Verdaguer on Barcelonan metron linjojen 4 ja 5 asema. Se sijaitsee runoilija Jacint Verdaguerin mukaan nimetyn aukion alla Eixamplen alueella. Asemalle on sisäänkäynnit Carrer de Provençan, Avinguda Diagonalin, Carrer de Gironan ja Passeig de Sant Joanin kaduilta.


title: Verdaguerin metroasema

text: Verdaguerin asema avattiin vuonna 1970, kun linjan 5 asema valmistui. Linjan 4 asema puolestaan otettiin käyttöön 1973, kun linjaa laajennettiin Urquinaonan asemalta kohti Joanicia. Vuoteen 1982 asti asema tunnettiin nimellä General Mola.


title: Coca Cola GM

text: Coca Cola GM on Grönlannin jalkapallosarjajärjestelmän korkein sarjataso. Pelit pelataan hiekka- ja sorakentillä sekä yhdellä tekonurmikentällä.


title: Youssef El Arabi

text: Youssef El Arabi (, s. 3. helmikuuta 1987 Caen, Ranska) on marokkolainen jalkapalloilija. El Arabi edustaa Espnajan pääsarjassa pelaavaa Granadaa.


title: Youssef El Arabi

text: El Arabi pelasi vuodesta 2008 vuoteen 2011 ammattilaisena kasvattajaseurassaan Caenissa. Hän nousi toisella kaudella joukkueen vakiohyökkääjäksi ja onnistui tekemään 11 maalia pelaamassaan 34 ottelussa. Seuraavalla kaudella maaleja syntyi vielä enemmän, kun El Arabi onnistui maalinteossa 17 kertaa pelaamassaan 38 ottelussa. Hän sijoittui samalla Ranskan pääsarjan maalitilastossa neljänneksi.


title: Youssef El Arabi

text: 13. heinäkuuta 2011 El Arabi allekirjoitti neljän vuoden sopimuksen saudiarabialaisen Al-Hilalin kanssa. Hän pelasi avausottelunsa Hajer Clubia vastaan 10. syyskuuta 2011. El Arabi teki ottelussa kaksi maalia, joilla hänen joukkueensa voitti vierasottelun 1–2. El Arabi teki ensimmäisen hattutemppunsa 20. lokakuuta 2011 vierasottelussa Al Qadsiaa vastaan.


title: Youssef El Arabi

text: Kesällä 2012 El Arabi siirtyi espanjalaiseen Granadaan.


title: Youssef El Arabi

text: El Arabi on edustanut Marokkoa vuodesta 2010 lähtien. Hän pelasi ensimmäisen maaottelunsa 5. syyskuuta 2010 Afrikan kisojen karsintaottelussa Keski-Afrikan tasavaltaa vastaan. Avausmaalinsa hän teki harjoitusottelussa Senegalia vastaan 10. elokuuta 2011.


title: Youssef El Arabi

text: Hänet valittiin myös Marokon kisamiehistöön vuoden 2012 Afrikan-mestaruuskisoihin, jossa El Arabi pelasi kaksi ottelua. Marokon kisat päättyivät kuitenkin alkulohkoon.


title: Youssef El Arabi

text: El Arabi pelasi vuonna 2008 Ranskan alle 21-vuotiaiden futsal-maajoukkueessa yhteensä kolme ottelua joissa hän teki viisi maalia.


title: Etelänliejukana

text: Etelänliejukana ("Gallinula nesiotis") on Tristan da Cunhalla ja Goughilla elänyt rantakana. Nimialalaji "nesiotis" on hävinnut Tristan da Cunhalta, ja alalaji "comeri", jonka nimesi Joel Asaph Allen 1892, elää uhanalaisena Goughilla eteläisellä Atlantilla. IUCN pitää tätä lalaljia omana lajinaan "Gallinula comeri". Philip Lutley Sclater kuvaili lajin holotyypin Tristan da Cunhalta vuonna 1861.


title: Nicole Ramalalanirina

text: Nicole Ramalalanirina (s. 5. maaliskuuta 1972 Soavinandriana, Madagaskar) on madagaskarilais-ranskalainen yleisurheilija, joka kilpaili pika-aitajuoksussa ja pikajuoksussa. Hän edusti seuratasolla Neuilly-Plasaince Sports -seuraa ja PEC Athlétismea.